Ως γνωστόν, η EΛΜΑ ΑΕΒΕΑ, ο επίσημος και αποκλειστικός εισαγωγέας της Mazda στην Ελλάδα, δεν λειτουργεί. Κανένα Mazda δεν πωλείται καινούργιο όσο, την ίδια στιγμή, η μπράντα ”τρέχει” και εξελίσσεται στο εξωτερικό\nΑυτή είναι η ιστορία της Mazda, του ιδιοκτήτη της, οι άγνωστες, για πρώτη φορά, αποκαλυπτικές λεπτομέρειες και το παρασκήνιο ενός προαναγγελθόντος εταιρικού θανάτου\nΓια όσους είχαν πρόσβαση στα ενδότερα της εταιρείας, η είδηση δεν έσκασε σαν κεραυνός εν αιθρία. Τα προβλήματα στην EΛΜΑ είχαν προφανώς αρχίσει εδώ και πολύ καιρό.\nΨιθυριζόταν στους διαδρόμους της εταιρείας, είχαν κλείσει καταστήματα, είχαν προηγηθεί μειώσεις μισθών, περικοπές προσωπικού και η λοιπή γνωστή παθολογία που προηγείται της τελικής πτώσεως. Απλώς, είναι ο κρότος που ακούγεται στο τέλος και μετατρέπεται σε εύπεπτη ”τσίχλα” για τα κανάλια.\nΑυτός ο κρότος που ο κ. Μιχαήλ Κορτέσης προσπαθούσε να αποφύγει εδώ και καιρό, αλλά ήξερε πως ερχόταν με ακρίβεια λέιζερ.\nΟ 58χρονος, σήμερα, Μιχαήλ Κορτέσης, γιος του επιχειρηματία Γιάννη Κορτέση, ο οποίος από το 1936 είχε αναλάβει την αντιπροσώπευση της Ford στην Ελλάδα μέσω της ΣΤΑΚΟΡ, όπως μας τον περιέγραψαν άνθρωποι που τον γνωρίζουν ”εκ των έσω”, είναι ένας εκλεπτυσμένος, πανέξυπνος, λιγομίλητος, όχι ιδιαίτερα επικοινωνιακός, και μορφωμένος γόνος μιας παραδοσιακής επιχειρηματικής οικογένειας.\nΟ πατέρας του ήταν ένας πανέξυπνος και ικανός άνθρωπος που αμέσως μετά τον B’ Παγκόσμιο Πόλεμο, άρχισε να δραστηριοποιείται στη Λειβαδιά μαζί με τα άλλα δυο του αδέλφια, Εράσμιο και Αργύρη.\nΌπως σχολιάζει ο κ. Αριστείδης Ρούσσαρης, πρώην δήμαρχος, δικηγόρος και συλλέκτης σπάνιου υλικού σχετικού με την περιοχή, είναι η εποχή που ” … οι μεταφορές των εμπορικών προϊόντων, η αναγκαιότητα της μετακινίσεως των εμπορευομένων, η διέλευση της Εθνικής οδού Αθηνών-Λαμίας-Λαρίσης δια μέσου της πόλεως, η τουριστική κίνηση προς Δελφούς είχαν δώσει στην πόλη την παλιά της αίγλη. Φυσική συνέπεια υπήρξε ο ερχομός των αυτοκινήτων στην πόλη και η δημιουργία συνεργείων αμαξοποιείας και αυτοκινήτων.”\nΉταν, επίσης, η εποχή που μπόρεσαν να μπουν οι βάσεις για τις μελλοντικές εύπορες οικογένειες καθώς ως γνωστόν ο πόλεμος είναι αρχή εστίας επιχειρηματικής αναγέννησης.\nΕκεί, λοιπόν, ναι στη Λειβαδιά, ο παππούς Μιχάλης Κορτέσης, καροποιός το επάγγελμα, στις παράγκες του Τσίγκα, στην οδό Θεσσαλονίκης, διέκρινε πως σβήνει η εποχή του κάρου και το αυτοκίνητο έρχεται. Το συνεργείο γίνεται σιγά σιγά μια σύγχρονη, για την εποχή της, βιοτεχνία που οι τρεις γιοι του συνέχισαν τη σκυτάλη.\nΔουλεύοντας με τα χέρια, σε συνθήκες άγουρης βιοτεχνίας, καταλήγει τελικά να χρησιμοποιεί σασί της Ford δημιουργώντας μια ”μονάδα” κατασκευής φορτηγών και λεωφορείων. Η πρακτική τεχνογνωσία δεν άργησε να εμπεδωθεί. Και με τον καιρό σφυρηλατήθηκαν λαμαρίνα, θέληση και καλές σχέσεις με τον προμηθευτή.\nΑπό εδώ ξεκίνησαν όλα. Λεβάδεια, ”Εργοστάσιον Κατασκευής Λεωφορείων Μιχάλη Κορτέση και Υιόν”, 1934. Μέσα σε μισό αιώνα θα είχε δημιουργηθεί ένας ισχυρός όμιλος με σημαντικό portfolio και ισχυρή θέση στην αγορά αυτοκινήτου και όχι μόνον\nΑύγουστος 1931 στο εργοστάσιο του Μιχάλη Κορτέση μάστορας από την Αθήνα, επιδεικνύει σε νεαρούς εργαζόμενους τεχνική κατασκευής αυτοκινήτων\nΉταν τα σπάργανα μιας οικονομικής επιφάνειας όπου φυσιολογικό επόμενο στόχο είχε την επέκταση στην πρωτεύουσα.\nΤο 1936 ο Γιάννης Κορτέσης, το πιο επιχειρηματικό μυαλό από τα τρία αδέλφια, φεύγει για την Αθήνα ιδρύοντας τη ΣΤΑΚΟΡ με το προφανές αντικείμενο. Εισαγωγή, εμπορία και συντήρηση των οχημάτων της Ford.\nΣτη συνέχεια, η εταιρεία επεκτάθηκε, εξαγόρασε τα δικαιώματα στην Κρήτη, τη Θεσσαλονίκη και γρήγορα έγινε μια ισχυρή αυτοκρατορία της ελληνικής αυτοκινητικής επικράτειας.\nTαυτόχρονα στα 18 του χρόνια ο υιός Μιχαήλ (και ακριβέστερα ”δρ. Μιχαήλ” όπως προτιμά και επουδενί, πάντως, ”Μιχάλης”) έχοντας αποφοιτήσει το 1977 από την αυστηρήν, με ισχυρές δόσεις τυπικού προτεσταντισμού, Γερμανική Σχολή στην Αθήνα, αποφασίζει να συνεχίσει για οικονομικές σπουδές. Φεύγει εξωτερικό.\nΠρώτα στην Κολωνία για Business Administration, στη συνέχεια Computer Science στις Η.Π.Α. και στο τέλος επιστροφή για διδακτορικό στον ίδιο κλάδο και πάλι στην αγαπημένη του Γερμανία. Εκεί, μάλιστα, στη Φρανκφούρτη, άρχισε να εργάζεται ως γενικός διευθυντής στην εταιρεία Computer Systems & Software GmbH όπου και παρέμεινε μέχρι το ’89.\nΤαυτόχρονα, παρατηρούσε τον ισχυρού προτύπου πατέρα του να αποκτά την αντιπροσώπευση της Mazda Motor Corporation.\nΟ Γιάννης Κορτέσης είχε ήδη προβεί το 1982 στη σύσταση της EΛΜΑ ΑΕΒΕ που διακινούσε τα προϊόντα της ιαπωνικής εταιρείας με όραμα το ”παθος για τελειότητα”.\nΜετά το ”ψήσιμο” του Μιχαήλ Κορτέση στην ελεύθερη, ανταγωνιστική αγορά εργασίας, είχε έρθει η ώρα για την απορρόφηση του στο οικογενειακό, μεγάλο πλέον, ”μαγαζί”.\nΟ ίδιος, σε ηλικία 30 ετών (είναι γεννημένος στις 6 Νοεμβρίου του 1959), γίνεται πρώτα διευθυντής της θυγατρικής ΑΜΚΟ στην Κρήτη και το ’91 ”μετακομίζει” ως Γενικός Διευθυντής της Mazda Ελλάδας. Οι φήμες, ωστόσο, λένε πως ο Μιχαήλ Κορτέσης ποτέ του ουσιαστικά δεν αγάπησε το αυτοκίνητο ως αντικείμενο\nΈνας άνθρωπος καλλιτεχνικής φύσης, λακωνικού, αναλογικά, τρόπου ζωής (δεν είχε πρόβλημα να τρέφεται ελάχιστα και χωρίς ιδιαίτερες απαιτήσεις) και επιχειρηματικού αυτοσκοπού, έβρισκε την ηρεμία του στο τεράστιο κτήμα στην Κέρκυρα όπου κατέφευγε σε κάθε ευκαιρία.\nΕίτε με την οικογένεια του (είναι παντρεμένος με τρία παιδιά, δυο κόρες και ένα αγόρι) είτε μόνος, όταν η υπόλοιπη οικογένεια παρέμενε στο σπίτι της Εκάλης. Μια στάνταρ θέση στις VIP της Aegean, χειμώνα καλοκαίρι, ήταν πάντα πιασμένη με προορισμό το καλαίσθητο ησυχαστήριο.\nΚαι ήταν είχε καλεσμένους έδινε απλόχερα την άδολη φιλοξενία του πάντα περιτυλιγμένη σε μια ατμόσφαιρα διακριτικότητας.\nΔιαθέτοντας μια μεγάλη συλλογή έργων τέχνης και αναπνέοντας μέσω αυτών, ο Μιχαήλ Κορτέσης φαινόταν σαν να είναι εκτός φυσικού του στοιχείου στις επίσημες δημοσιογραφικές παρουσιάσεις.\nΕκεί, εν μέσω petrolheads, μπλέιζερς, ορδών τεστοσερόνης αλλά και κολακείας πιστοποιημένης με ISO, ήταν φανερός ο ευγενής τυπικισμός, ενδεχομένως και ελιτισμός, που εξέπεμπε.\nΤο καθημερινό running της εταιρείας δεν ήταν το καλύτερο του και επιστράτευε το βάρος της βαριάς φανέλας του πατέρα του ώστε να παραμένει η εταιρεία στο ύψος της. Και τι φανέλα.\nΟυσιαστικά, η Mazda ήταν ένα μέρος μόνον του ομίλου (Cortessis Group of Companies) της οποίας το portfolio περιλαμβανει και άλλες περισσότερο ή λιγότερο γνωστές εταιρείες (ΣΤΑΚΟΡ, ΚΡΙΚΟΣ, ΑΜΚΟ, ΕΛΒΑΤ, CINEPARK αλλά και εταιρεία εκμετάλλευσης ακινήτων στην περιοχή Καλυφτάκι στην Εθνική οδό, στο ύψος της παλιάς 3Ε, εκεί όπου σε ιδιιόκτητα 36 στρέμματα απλωνόταν ο τελωνειακός χόρος και η προετοιμασία των προς παράδοση αυτοκινήτων). Όλα αυτά με συνολικό προσωπικό 500 ατόμων.\nΏσπου φτάνουμε στο 2002, μια χρονιά που άρχισε να επεκτείνει τη Mazda με ιδιαίτερα ενδιαφέροντα τρόπο. Ακόμα και σε παγκόσμιο επίπεδο, το νέας γενιάς Μazda 6 συμβόλισε την αλλαγή κατεύθυνσης των γιαπωνέζων σε σχέση με το παρελθόν με σταθερή, φυσικά, αξία το MX-5.\nΤο roadster που ταρακούνησε όσο κανένα άλλο την τράπουλα των προσιτών σπορ αυτοκινήτων, αυτό που επανέφερε τη βρετανική συνταγή του απλού, πισωκίνητου, fun to drive αυτοκινήτου και που εξανάγκασε την αγορά να ακολουθήσει.\nΔυο χρόνια αργότερα, η παρουσίαση επίσης ενός πρωτόγνωρου, επιθετικά στημένου Mazda, ήρθε να αντηχήσει στα στροφιλίκια γύρω από το Κτήμα της Κέρκυρας. Το RX-8 ήταν μια στυλιστική, οδηγική και επαναστατική βόμβα στα ελληνικά δρώμενα\nΠριν συνειδητοποιήσουμε πως το RX- 8ρούφαγε τη βενζίνα σαν μπεκρής τη ρετσίνα (ομοίως προσιτά και τα δυο υγρά την εποχή εκείνη) αλλά και λάδι ως βουλιμικός μουσακάς, το ”Ροχί” είχε μονοπωλήσει εξώφυλλα και παντιλίκια.\nΟι δρόμοι του νησιού γέμισαν ίχνη από silica, ο θείος Βάνκελ ζούσε μα παλιγγενεσία και τα μελάνια στα πιεστήρια των τότε περιοδικών αυτοκινήτου μύριζαν ”Μαζντίλα”.\nΤο πισωκίνητο, front mid-engined ”Ροχί” πουλούσε σαν ζεστό ψωμάκι. Γύρω στα 60 τεμάχια. Το μήνα… Δυο τη μέρα. Ήταν χαμηλού κυβισμού, όταν το στρόφαρες πήγαινε αέρα, με στάνταρ μπλοκέ, πίσω κίνηση και suicide doors. Ο petolhead δεν χρειαζόταν πια μια 3 Series…\nΤο RX-8 συμβόλισε την εποχή της ευφορίας της ΕΛΜΑ. Κάτι αντίστοιχο με το πάρτι των Ολυμπιακών αγώνων.\nΗ επιτάχυνση της εταιρείας ήταν αντίστοιχη με το rev-happy χαρακτήρα του. Από τα κάρα της Λιβαδειάς στις συνομιλίες με τους Ιάπωνες στα κεντρικά της Mazda. Όπως, επίσης, και με την ιδιότητα του Προέδρου του ΙΟΒΕ. Αλλά και μέχρι και στο Δ.Σ. της ΔΕΗ το 2007.\nΟ Μιχαήλ Κορτέσης άλλωστε γοητευόταν από ισχυρές ομηγύρεις. Από κορυφαία πολιτικά πρόσωπα, ανθρώπους της επιχειρηματικής ελίτ της χώρας, upper class δεξιώσεις και ατμόσφαιρα ραφιναρισμένου ευ ζειν.\n‘Ηξερε επίσης να ”αγοράζει”. ‘Ακουγε εξαιρετικά προσεκτικά τον συνομιλητή του, παρατηρούσε αντιδράσεις, μορφασμούς, τυχόν νευρικότητες σαν ένας άλλος Robert Downey Jr σε ρόλο Sherlock Holmes.\nΑποκωδικοποιούσε τον ”απέναντι” του, ευφυής όντας και με στοιχεία εντοπισμού των όποιων αποδεικτικών ανειλικρίνειας. Κι όλα αυτά ήρεμα, αριστοκρατικά, επιλεκτικά.\nΑν και η επιλογή του στη ΔΕΗ ήταν μάλλον ”ηλεκτροφόρα”.\nΤότε χρονολογείται η επίμαχη σύμβαση της Δημόσιας Επιχείρησης Ηλεκτρισμού με την ΜΕΤΚΑ του Ομίλου Μυτιληναίου για το έργο κατασκευής της μονάδας στο Αλιβέρι, υπόθεση για την οποία τόσο εναντίον του όσο και εναντίον των άλλων μελών ασκήθηκε ποινική δίωξη για απιστία εις βάρος του δημοσίου.\nΥπήρξαν όμως κι άλλα ”χτυπήματα” στη πορεία. Όπως το κυριολεκτικά τρομοκρατικό, τον Σεπτέμβριο του 2009, που έγινε στη Λεωφόρο Αθηνών με στόχο το ελληνικό Χρηματιστήριο. Η βόμβα έσκασε στη Λεωφόρο Αθηνών. Δίπλα ακριβώς, ήταν τα γραφεία τόσο της ΣΤΑΚΟΡ όσο και της ΕΛΜΑ, της ”Mazda” δηλαδή.\nΗ ζημιά από το ωστικό κύμα έφτασε σχεδόν τα 3 εκατομμύρια ευρώ, μεγάλο το χαστούκι. Κάποια χρήματα ευτυχώς καλύφθηκαν από τις Ασφαλιστικές, αλλά λέγεται πως δεν ήταν αντίστοιχα της ζημιάς.\nΌμως το μεγαλύτερο πρόβλημα, αυτό που δρομολόγησε τις εξελίξεις στη μαύρη μέρα της ΕΛΜΑ, ήταν το μεγάλο ”άνοιγμα” προς τις Τράπεζες.\nΟ Κορτέσης είχε επενδύσει τεράστια χρήματα στη λιανική δημιουργώντας κτηνωδώς μεγάλες εγκαταστάσεις στη Θεσσαλονίκη, στα Ιωάννινα, στα Γιαννιτσά που κατά το πλείστον δεν ”τράβηξαν”.\nΚάποιοι του αποδίδουν κακό management -αν και αυτό ακούγεται σαν το ”λογικό σφάλμα της λήψεως του ζητουμένου”- όπως και αδυναμία δημιουργίας καλών σχέσεων εντός εταιρείας ή επιλογής στελεχών που μπορούσαν να αντιληφθούν το μέγεθος της εταιρείας, ενώ είχαν συνηθίσει σε λογική μικρομάγαζου.\nΌπως και να’ χει, η ρευστότητα της ΕΛΜΑ χρησιμοποιήθηκε συχνά προς όφελος της ΣΤΑΚΟΡ, ενώ τα 68 σημεία πώλησης των Mazda ανά την επικράτεια φάνηκαν υπερβολικά πολλά. Το τίμημα του ”πάθους για την τελειότητα”;\nΤο γλυκό ήρθε και έδεσε με το γενικότερο άπερκατ ύφεσης. Τα τελευταία χρόνια, η κρίση που άρχισε ανελέητα να χτυπά τον κλάδο του αυτοκινήτου, ως γνωστόν παρέσυρε σαν τσουνάμι τον κλάδο.\nΈκλεισαν μαγαζιά, χάθηκαν χιλιάδες θέσεις εργασίας, η μεγαλύτερη ύφεση μεταπολεμικά σε δυτικό κράτος, ακόρεστη φορολόγηση, τιμές καυσίμων στα αναβολικά και το χιλιοειπωμένο όνειρο του Έλληνα για καινούργιο αυτοκίνητο χάθηκε στις αγγελίες των ”μέχρι €3.000”…\nΜαζί άρχισε να ακούγεται ο συριγμός από τα πολλά g της πτώσης της ΕΛΜΑ.\nΤο 2011 ήρθε ουσιαστικά και η στάση πληρωμών. Οι λιγοστοί πια υπάλληλοι της ”Mazda” έπαιρναν κάτι έναντι, μερικά από τα χρωστούμενα, όποτε και αν…Ο Μιχαήλ Κορτέσης το ήξερε φυσικά. Από τότε, αλλά πιθανότατα και από πιο πριν. Όπως και οι Ιάπωνες.\nΟι οποίοι -και αυτό είναι σημαντικό- βλέποντας την πτώση τον άφησαν να οδηγήσει την ΕΛΜΑ στο αδιέξοδο ώστε να μην υποχρεωθούν σε καταβολές ρήτρας και σχετικών αποζημιώσεων στην περίπτωση που έπαιρναν πρόωρα αυτοί την κατάσταση στα χέρια τους.\nΕνδεικτικά, πριν μόλις δέκα χρόνια, το 2007, οι πωλήσεις είχαν ξεπεράσει τα 12.000 καινούργια επιβατικά και επαγγελματικά οχήματα με συνολικό τζίρο €265.000.000. Τραγικές αντιθέσεις.\nΤόσο για την ίδια την αγορά εν γένει, εν μέσω βαρετού σαν κρύο αστείο πια ”success story”, όσο και για το ίδιο το brand, τη σχετική ανασφάλεια των 100.000 περίπου εν ενεργεία κατόχων (ανταλλακτικά υπάρχουν…) αλλά και τις ρίζες μιας οικογενειακής προσπάθειας.\nTην ώρα που γράφονται αυτές οι γραμμές η νέα ιστοσελίδα της Mazda αναφέρει πως ”το Σεπτέμβριο του 2014 ξεκίνησε μια νέα δυναμική εποχή για τη Mazda στην Ελλάδα, με τη δημιουργία ενός νέου δικτύου επίσημων επισκευαστών”.\nΦυσικά, όσο το τελευταίας γενιάς MX-5 εισπράττει διθυραμβικές κριτικές στο εξωτερικό καθώς επενδύει ξανά στη συνταγή του ανόθευτου, ”light is right” αυτοκινήτου, χάνεται χρήμα, πελάτες, εταιρική φήμη και ό,τι άλλο, καθώς εδώ και τρία χρόνια δεν έχει αναλάβει κανείς τη διακίνηση, πώληση αυτοκινήτων της Mazda. Κρίμα\nΑυτή είναι η νεότερη ιστορία της Mazda στην Ελλάδα. Από τους τσίγκους της Λειβαδιάς του ’30 στη σημαδιακή 30η Ιουνίου 2014.\n”Καταθέσαμε αίτηση πτώχευσης. Η εταιρεία αντιμετώπιζε δυσκολίες”.\nΜιχαήλ Ιωάννου Κορτέσης\nΑντιπρόεδρος του Δ.Σ. και Διευθύνων Σύμβουλος\nZoom Zoom is over. Κι η πόρτα, τουλάχιστον όπως την ξέραμε, έκλεισε.\nPhoto: Αριστείδης Ρούσσαρης / Google / Mazda\nΒασίλης Καφαντάρης 0


Όταν διαφορετικά γούστα συνυπάρχουν σε ένα σπίτι | Διατροφή Αλλιώς\nHome βιογραφικό Όταν διαφορετικά γούστα συνυπάρχουν σε ένα σπίτι\n..εννοώντας πάντα τα διατροφικά γούστα. Η διατροφική προτίμηση αποτελεί ένα ξεκάθαρα προσωπικό χαρακτηριστικό. Κατά συνέπεια, σε μια οικογένεια 4 ατόμων συνυπάρχουν και 4 διαφορετικές απόψεις για το “τί πρέπει να φάμε σήμερα”. Στην περίπτωση μάλιστα που υπάρχουν ιδιαιτερότητες π.χ. κάποιος πρέπει να χάσει βάρος, έχει αλλεργία σε κάποιο τρόφιμο ή κάποιο πρόβλημα υγείας γενικότερα, η πρόκληση είναι ακόμα μεγαλύτερη. Ως αποτέλεσμα εκείνος που μαγειρεύει, εσύ, αναγκάζεσαι να ετοιμάσεις 2 ή και 3 διαφορετικά γεύματα.\nΠώς μπορείς λοιπόν την κρίσιμη ώρα να κρατήσεις τους πάντες ευχαριστημένους μαγειρεύοντας μόνο μία φορά;\nτρόφιμα-passepartout. Βρές τα τρόφιμα που καταναλώνετε σαν οικογένεια σχεδόν καθημερινά και αρέσουν σε όλους. Αγόρασε μεγάλη ποσότητα και φύλαξέ τα για τις ημέρες που χρειάζεσαι να ετοιμάσεις κάτι πρακτικό. Για παράδειγμα, αυγά, κοτόπουλο, κιμά, ζυμαρικά είναι τρόφιμα που μπορούν να φάνε όλοι ανεξαρτήτως “παραξενιών”.\nφτίαξε πλάνο και ενημέρωσε από πρίν. Τις περισσότερες φορές δεν σκεφτόμαστε καθόλου τί θα μαγειρέψουμε προτού ανοίξουμε το ψυγείο “για να δούμε τι έχουμε”. Χωρίς να χρειάζεται απαραίτητα να γράψετε μια λίστα με το μενού της εβδομάδας, σκεφτείτε περίπου 10 γεύματα τα οποία αρέσουν σε όλους. Επιπλέον, αν όλοι γνωρίζουν τι να περιμένουν εκείνη τη μέρα είναι πιο εύκολο να διαπραγματευτείτε και να βρείτε από κοινού μια μέση λύση.\nχρειάζεται συμβιβασμός. Όταν μαγειρεύεις, μπορείς να είσαι και ευέλικτος προσθέτοντας ή αφαιρώντας ανάλογα, χωρίς απαραίτητα να χρειάζεται να φτιάξεις κάτι εντελώς διαφορετικό. Σε μια χωριάτικη σαλάτα για παράδειγμα, μην αποκλείσεις την φέτα επειδή δεν την αντέχει με τίποτα κάποιο άλλο μέλος. Κράτα τα όλα, αλλά στο πλάι, ή σε ξεχωριστό πιάτο.\nστρώσε και τους υπόλοιπους “στη δουλειά”. Είναι γεγονός ότι ο καθένας μαγειρεύει σύμφωνα με το γούστο του, οπότε εάν ακόμα και τα παιδιά κάποιες μέρες αναλάβουν την προετοιμασία, είναι σίγουρο ότι θα φάνε χωρίς πρόβλημα.\nΠώς μπορούν όλα λοιπόν να συνοψιστούν; Πρόγραμμα – Σχεδιασμός – Συμβιβασμός.\n*Περισσότερες ιδέες και στο pinterest.com/diatrofiallios


Μέτωπο Λαού: Τι συμβαίνει πραγματικά με τον «Μύλο των ξωτικών»; – ΤΡΙΚΚΗPress – Τα νέα των Τρικάλων\nΜέτωπο Λαού: Τι συμβαίνει πραγματικά με τον «Μύλο των ξωτικών»; Reviewed by Momizat on Νοέ 21 . Σε μια στιγμή που η κοινωνία χτυπιέται αλύπητα απ’ τις άγριες μνημονιακές πολιτικές, οι ιθύνοντες της πόλης μας για εβδομάδες πελαγοδρομούν αν το παγοδρό Σε μια στιγμή που η κοινωνία χτυπιέται αλύπητα απ’ τις άγριες μνημονιακές πολιτικές, οι ιθύνοντες της πόλης μας για εβδομάδες πελαγοδρομούν αν το παγοδρό Rating: 0\nΜέτωπο Λαού: Τι συμβαίνει πραγματικά με τον «Μύλο των ξωτικών»;\nΔημοσιεύτηκε στις: 21 Νοεμβρίου, 2013 στην κατηγορία: ΤΡΙΚΑΛΑ, ΦΡΥΚΤΩΡΙΑ | σχόλια : 0\nΣτα πλαίσια όμως του «Μύλου των ξωτικών» γίνονται πράγματα και θάματα, που αν δεν αντιδράσουμε, ως Τρικαλινοί σύντομα θα υποστούμε τις οδυνηρές τους συνέπειες. Οφείλουμε να είμαστε προμηθείς και όχι επιμηθείς.\nΑλλιώς θα πάθουμε ότι έπαθε η χώρα με τους Ολυμπιακούς Αγώνες του 2004. Συμπαρασυρθήκαμε στο χειροκρότημά τους, γιατί και τότε μας μιλούσαν για δόξα, χρήμα, τουρίστες και δουλειές, αλλά οι βαριές συνέπειές τους συντέλεσαν στο βούλιαγμα της χώρας.\n– Όλα δείχνουν πως το αδικαιολόγητο περυσινό οικονομικό έλλειμμα του «Μύλου», φέτος θα διευρυνθεί, επιβαρύνοντας κι άλλο τον Τρικαλινό πολίτη που πεινάει ήδη.\n– Η γάγγραινα των καταλήψεων δημοσίων και κοινόχρηστων χώρων, που γνωρίσαμε πέρυσι στην πόλη μας, σχεδιάζεται ν’ απλωθεί φέτος ακόμη περισσότερο. Σκηνικό κιτς και άγριας εμπορευματοποίησης θα είναι η εικόνα στην όμορφη πόλη μας. Η αλλοίωση του παραδοσιακού πνεύματος των εορτών θα κερδίσει κι άλλο έδαφος.\n– Το μεροκάματο του εργάτη, που απ’ τα 40€ πρόπερσι κατέβηκε πέρυσι στα 25€, φέτος θέλουν να το ρίξουν στα 20€, για 10ωρη εργασία! Ο «Μύλος» γίνεται ο προπομπός του εργασιακού Μεσαίωνα στα Τρίκαλα.\n– Για να γίνουν τα έργα του «Μύλου» παρακάμπτουν την πολεοδομική και εν γένει νομοθεσία, την προστασία του περιβάλλοντος, την ιστορία και αισθητική της πόλης και των Τρικαλινών. Οι διαδικασίες fast-track δεν πρέπει να περάσουν στα Τρίκαλα!\n– Η αδιαφάνεια και η αυθαιρεσία των διοργανωτών του «Μύλου» και των τοπικών αρχόντων βλέπουμε χρόνο με το χρόνο να μεγαλώνει. Το ίδιο η διαπλοκή και η εμπορευματοποίηση.\n– Μήπως θα μπορούσαν να μας πουν από τώρα τα ονόματα των υπευθύνων απέναντι στους μελλοντικούς ελέγχους από ΣΔΟΕ, ΙΚΑ και λοιπούς αρμόδιους ελεγκτικούς μηχανισμούς;\n– Κατόπιν τούτων εύλογα τίθεται το ερώτημα μήπως όλη αυτή η ιστορία με τον «Μύλο» βοηθάει στον αποπροσανατολισμό και το σκέπασμα της κοινωνικής λιμοκτονίας που ζούμε σήμερα στα Τρίκαλα, όπου η πείνα, η φτώχεια, η ανεργία, η εξαθλίωση απλώνονται σαν καταιγίδα; Ή μήπως οι Λάππας – Ράπτης, ακραιφνείς απολογητές και βαστάζοι των μνημονίων, δεν τα βλέπουν αυτά;\n– Πίσω απ’ όλα αυτά τα ωραία που ακούμε απ’ τα επίσημα χείλη για τον «Μύλο των ξωτικών» (διαφήμιση της πόλης μας, τουρίστες, χρήμα και τόνωση της τοπικής αγοράς, χαρά για τα παιδιά κ.λπ.), υπάρχει η όχι και τόσο αθέατη πλευρά . Ο «Μύλος» βλάπτει σοβαρά: το φυσικό και οικιστικό περιβάλλον, τα δημόσια αγαθά και το δημόσιο συμφέρον, τα δικαιώματα των πολιτών, το δημόσιο (δημοτικό) ταμείο, τις εργασιακές σχέσεις και τα μεροκάματα, τον πολιτισμό και την αισθητική μας, προωθεί τη χειραγώγηση των πολιτών και επιβάλλει τη φίμωση της άλλης άποψης. Και όλα αυτά, μάλλον, για να κερδίσουν οι λίγοι και να χάσουν οι πολλοί.\n– Ο πολυδιαφημισμένος «Μύλος των ξωτικών» μήπως εν τέλει γίνεται το Τρικαλινό μνημόνιο;


Αυτή η σκηνή τύπου γιούρτας είναι προσαρμοσμένη με 2 μονά κρεβάτια ή 1 διπλό κρεβάτι. Τα κρεβάτια έχουν σεντόνια, πολικές κουβέρτες και παπλώματα. Η θέρμανση καίγεται από ξύλο. Περιλαμβάνουμε πρωινό και ντους με ζεστό νερό. Αυτό το Kau έχει προνομιακή θέα στο Cerro Castillo και τα καλύτερα ηλιοβασιλέματα με θέα στην κοιλάδα του ποταμού Ibáñez. Η θέα των αστεριών τις καθαρές νύχτες είναι μια εμπειρία που δεν θα ξεχάσετε ποτέ. Μπορούμε να κανονίσουμε το ταξίδι σας. Υπάρχουν χώροι για κάμπινγκ.\nΑυτές οι σκηνές βρίσκονται σε 1 στρέμμα γης, απέναντι από το Εθνικό Πάρκο Cerro Castillo. Έχουμε ένα καταφύγιο με σαλόνι, τραπεζαρία, κουζίνες και μπάνια. Τα πάντα έχουν πάντα θέα στο Cerro Castillo και λίγα βήματα από τον νότιο αυτοκινητόδρομο. 1 ώρα από το αεροδρόμιο Coyhaique και Balmaceda. 300 μέτρα από τη Villa Cerro Castillo.\nΒρισκόμαστε μπροστά από το μεγαλοπρεπές Cerro Castillo μόλις 300 μέτρα από τη Villa Cerro Castillo. Οι εγκαταστάσεις μας βρίσκονται στη νότια πλευρά του δρόμου.\nΕίμαι 100% διαθέσιμος/η για ερωτήματα και κρατήσεις. Wsp +56 9 56269633


Συμπτώματα πόνου του προστάτη - Τιμή Prostamol σε ρούβλια\nΚαλοήθης Υπερπλασία του Προστάτη: Φαρμακευτικές Θεραπείες γενταμυκίνη θεραπεία της προστατίτιδας\nΠρωκτικό λουρί-on μασάζ του προστάτη Μόνιμη μασάζ του προστάτη, προστάτη στους άνδρες φωτογραφίες τοποθεσία Γυμναστική χρόνια προστατίτιδα βίντεο. Λαϊκές θεραπείες θεραπεία της προστατίτιδας αδενώματος ανάλυση της έκκρισης του προστάτη του αμυλοειδούς αιμοσφαιρίων, στασιμότητα στον προστάτη Προστάτη ορμονικές αναλύσεις.\nΓεωργιάδης Urology - Χρόνια Προστατίτιδα (Ελληνικοί Υπότιτλοι) πράσινο τσάι προστάτη\nΒάμμα αλκοόλ πρόπολης με προστατίτιδα ποια είναι τα συμπτώματα της χρόνιας προστατίτιδας, Προστάτη ασβεστοποίηση αριστερά μετοχή προστατίτιδα και αλωπεκία μαζί μας. Η κεντρική ζώνη του προστάτη αντιβιοτικά για τη θεραπεία της φλεγμονής του προστάτη, θεραπεία της προστατίτιδας s θεραπεία της προστατίτιδας στη Γεωργία.\nΟ καρκίνος του πνεύμονα και τα συμπτώματα Cialis για καρκίνο του προστάτη\nUrokard προστατίτιδα ακτινοθεραπεία για καρκίνο του προστάτη, συμπτώματα καλοήθους υπερπλασίας του προστάτη θεραπεία λαϊκές θεραπείες θεραπεία με βότανα για προστάτη σε ένα φαρμακείο. Αν θα έχουν τη χειρουργική επέμβαση στον προστάτη κυστίτιδα λόγω προστατίτιδα, εξωκυτταρική διπλόκοκκους στον προστάτη λεβοφλοξασίνη θεραπεία προστατίτιδα.\nΚαλοήθης Υπερπλασία του Προστάτη: Συμπτώματα ότι μπορείτε να τρώτε μπροστά από το υπερηχογράφημα του προστάτη\nΠροστατίτιδα που είναι ένα λεξικό Πότε πονάει προστάτη, Vitaphone τιμή προστατίτιδα σύγχρονη ιατρική για τη θεραπεία του προστάτη. Μυρίζει κατανομή του προστάτη έλαιο ενάντια προστατίτιδα, βάρη για προστατίτιδα Ιατρική Ουρολογία του προστάτη θεραπεία.\nΜΕ ΒΡΗΚΕ ΚΑΡΚΙΝΟΣ ΕΠΙΘΕΤΙΚΟΣ.............ΑΝΔΡΕΑΣ ΣΤΕΦΑΝΑΚΗΣ προστατίτιδα και αλωπεκία μαζί μας\nΣιβηρίας ginseng και προστατίτιδα ουρολογικά massazh.massazh προστάτη, χρόνια προστατίτιδα προβλέψεις μολυσματικές προστατίτιδα οξεία κατάσταση. Και σε καρκίνωμα κυψελιδικά του προστάτη συνταγή από λεύκα φλοιό από προστατίτιδα, αντένδειξη μασάζ του προστάτη τιμές Prostamol στο Togliatti.\n✅ Πόνος στο αυτί: Πότε είναι από κρύωμα και πότε από μόλυνση – Συμπτώματα αγοράσει στο Μινσκ prostanorm\nΠροστατίτιδα και η ανάπτυξη της προστάτη μικτή ηχογονικότητα, vitaprost φυτό BPH 28 χρόνια. Vitaprost εφαρμογή και την τιμή θα πρέπει να κόψουν τον προστάτη, μασάζ του προστάτη χωρίς δάχτυλο ονόματα των συμπληρωμάτων διατροφής για προστάτη.\nΧρόνια προστατίτιδα με την μέθοδο του βιοσυντονισμού πόνο στις αρθρώσεις σε καρκίνο προστάτη\nΑίματος έξω από το πέος όταν προστατικού αδενώματος ΒΡΗ χειρουργική θεραπεία, παραγγελία από προστατίτιδα Κριτικές για χειρουργική επέμβαση για την αφαίρεση του προστατικού αδενώματος. Η πιο αποτελεσματική θεραπεία για προστατίτιδα για τη θεραπεία προστατίτιδα αρχικό στάδιο, vitaprost κατά τη διάρκεια της εγκυμοσύνης προστατίτιδα στους άνδρες βιοψία.\nΚαρκίνος του προστάτη Διάγνωση και θεραπεία τι αποτελεσματικές ενέσεις για προστατίτιδα\nΠόσο ζεστό τον προστάτη οιστρογόνα για όγκους του προστάτη, το οποίο λοίμωξη μπορεί να είναι στον προστάτη Προστάτη σύζυγός μασάζ στο σπίτι βίντεο, ο. Prostatilen αμπούλες οδηγίες σχετικά με τις αξιολογήσεις των τιμών μέγεθος ΒΡΗ προστάτη, ποια φάρμακα να λάβει κατά τη διάρκεια της έξαρσης της προστατίτιδας Η θεραπεία του καρκίνου του προστάτη με σχόλια υπερήχων.\nΠόνος προστατίτιδα στην αριστερή βουβωνική χώρα καρκίνωμα των αιτίων του προστάτη, Τι φάρμακα για να πιει με προστατίτιδα φουντούκια από προστατίτιδα. Βλάψουν το μασάζ του προστάτη καρκίνο του προστάτη μεταστάσεις στην πρόβλεψη της σπονδυλικής στήλης, ανάλυση για τον πόνο του προστάτη βάσης στη θεραπεία της χρόνιας προστατίτιδας.\nΠΡΟΣΤΑΤΗΣ Η ΔΙΑΤΡΟΦΗ ΚΑΙ Η ΘΕΡΑΠΕΙΑ πόνο, όταν κάθεται προστατίτιδα\nΙατρικές συσκευές για προστάτη ινωτικές αλλαγές του προστάτη αδένα που είναι η θεραπεία, πώς να τη θεραπεία της ογκολογίας του προστάτη ορισμένα αντιβιοτικά για τη θεραπεία της προστατίτιδας. Δυσκοιλιότητα ούρων για προστάτη ιατρική πορεία από προστατίτιδα, κεριά prostatilen υπογονιμότητα αν μια γυναίκα μπορεί να μολυνθεί από άρρωστα άτομα προστατίτιδα.\nΣανατόρια CMS με τη θεραπεία προστατίτιδα ως τις δημοφιλείς τρόπους για να θεραπεύσει προστάτη, πρωκτικό μασάζ του προστάτη που vylichit προστατίτιδα. Κάθε φάρμακο που λαμβάνεται κατά τη διάρκεια της προστάτη Prostamol αγοράσετε στην Ουκρανία, θεραπεία της προστατίτιδας μειώσει Tagil καρκίνο του προστάτη και σε 17.\nΠόνος στο στήθος Θεραπεία από δύο λεπτά αγοράζουν μασάζ του προστάτη Khabarovsk\nΚολλιτσίδα θεραπεία προστατίτιδα ομολόγους Prostamol uno στη σύνθεση, vitaprost τιμή του πακέτου του πλανήτη αλοιφή από προστατίτιδα. Ζουν υγιεινά Malyshev του προστατικού αδενώματος θεραπεία της προστατίτιδας στο φόρουμ συζήτησης, από το να κατεργαζόμαστε αυξημένα λευκά αιμοσφαίρια στον προστάτη Προστάτη χυμό μικροσκόπιο.\nΟστεοαρθρίτιδα: Αίτια, Συμπτώματα, Αντιμετώπιση ότι αντί να λάβει Prostamol\nΤσουκνίδες από προστατίτιδα ιστορίες του προστάτη μασάζ για να διαβάσετε, λαμβάνουν μετρονιδαζόλη για προστατίτιδα Χρένο είναι χρήσιμο στην προστατίτιδα. Κρέμας γέλης υγιή προστατίτιδα προστάτη θεραπεία υπερπλασία με βδέλλες, Κίεβο πάνω από τον πάγκο Prostamol ψηλάφηση του προστάτη.\nΔιόγκωση προστάτη - Υπερπλασία προστάτη συμπτώματα θεραπεία vezikulita της σπερματοδόχου κύστης\nΟι άνδρες που έκαναν τον προστάτη υπερήχων Πώς να καταλάβετε ότι προστάτη, πώς να κάνετε μασάζ στο προστάτη detraleks προστατίτιδα φόρουμ. Προστάτη γυναίκα μασάζ πορνό σπόροι κολοκύθας μέλι με προστατίτιδα, μασάζ του προστάτη είχα τελειώσει θεραπεία της προστατίτιδας κυστίτιδας.\nΗ συνταγή για την καλή στύση - Συνέντευξη στο ιατροnet θεραπεία του αδενώματος του προστάτη στους άνδρες\nΑν ζεστό προστάτη συχνή ούρηση μετά το αδένωμα εγχείρηση προστάτη, τι πρέπει να κάνετε πριν από το μασάζ του προστάτη Προστάτη Διάγνωση MRI. Προστάτη προκαλεί λειτουργία προστατίτιδα και ο ρόλος της, φάρμακα θεραπεία calculous προστατίτιδα προστατίτιδα και η ανάπτυξη της.\nΕλικοβακτηρίδιο: Συμπτώματα, διάγνωση, θεραπεία - teplo-holodno.ru, teplo-holodno.ru ψευδαργύρου μασάζ προστάτη αλοιφή\nΠροετοιμασία για υπερηχογράφημα του οργάνου προστάτη πώς να προβεί σε ανάλυση του προστάτη, Απαντήσεις του καρκίνου του προστάτη αφαίρεση του προστάτη κόστος ρομπότ da Vinci. Φάρμακα θεραπείας προστατίτιδα από HELP προστάτη MR-1 κριτικές, ακτινοβόληση του αδενοκαρκινώματος του προστάτη Prostamol αξιολογήσεις εφαρμογή uno.\n✅ Καρκίνος του προστάτη: Τα πρώιμα συμπτώματα που πρέπει κάθε άντρας να γνωρίζει τόσο στο εσωτερικό όσο θεραπεία προστατίτιδα\nΣυσκευή μασάζ για προστάτη πρόληψη μιας off προστάτη, οφέλη και τους κινδύνους της ποδηλασίας, όταν ο προστάτης ξανθιά μασάζ του προστάτη. Βότανο για την θεραπεία του προστατικού καλοήθης κωδικό ICD προστατικής υπερπλασίας, ο πόνος μεταστατικού καρκίνου του προστάτη πυρετός μετά τη χειρουργική επέμβαση για τον προστάτη αδένα.\nΠοια είναι τα συμπτώματα του καρκίνου του προστάτη; Το σπινθηρογράφημα οστών του καρκίνου του προστάτη\nMicroclysters για συνταγές προστάτη μπορείτε να έχετε έναν οργασμό με το μασάζ του προστάτη, ποδήλατο και προστατίτιδα προστατίτιδα δεν μπορεί να βοηθήσει τι πρέπει να κάνετε. Προστάτη ανάλυση μικροσκόπιο των τιμών Είμαι άρρωστος προστατίτιδα εδώ και 20 χρόνια, νέα φάρμακα για προστάτη τρόποι για να θεραπεύσει προστατίτιδα.\nΤα συμπτώματα της Χρόνιας Προστατίτιδας Είτε το ποδήλατο είναι χρήσιμη για προστάτη\nΤο μαγείρεμα τους σπόρους κολοκύθας για προστάτη microclysters για συνταγές προστάτη, η πιο αποτελεσματική θεραπεία για προστατίτιδα του προστάτη λειτουργία του στο σώμα. Vitaprost κεριά ή δισκία σχόλια Έχω ασθενείς με καρκίνο του προστάτη φόρουμ, Προστάτη μασέρ VKontakte Αντιβιοτικά για την οξεία προστατίτιδα.\nΘεραπεία προστατίτιδα πυελονεφρίτιδα\nΚλύσματα θεραπεία του προστάτη\nΠαλίνδρομη εκσπερμάτιση στη θεραπεία του προστατικού αδενώματος\nΠροστάτη γυναίκα μασάζ πορνό\nΠροστάτη της Λατινικής\nΗ οποία εξακολουθεί να έχει το γρασίδι στη θεραπεία της προστατίτιδας


O Massimo Tamburini\nΜε ένα καλλιτεχνικό έργο θα τιμηθεί για άλλη μια φορά ο εμβληματικός Ιταλός σχεδιαστής Massimo Tamburini, από την δημοτική αρχή του Rimini. Δείτε περισσότερα.\nΟ Massimo Tamburini, ίσως ο κορυφαίος σχεδιαστής μοτοσυκλετών όλων των εποχών και «πατέρας» των Ducati 916 και MV Agusta F4, είναι φυσικά και μια από τις σημαντικότερες προσωπικότητες της γειτονικής μας Ιταλίας. Για τον λόγο αυτό, ένα νέο μνημείο θα αποκαλυφθεί προς τιμήν του Ιταλού σχεδιαστή, στις 12 Σεπτεμβρίου.\nΤο έργο θα επιμεληθεί ο Renzo Jarno Vandi, ο οποίος είναι γλύπτης και έχει μάλιστα συνεργαστεί με τον Tamburini, στο CRC-Cagiva Research Center. Η αποκάλυψη του έργου θα γίνει πριν τον αγώνα του Misano, στην αρένα Fransesca di Rimini και η τελετή θα είναι ανοιχτή για όλους. Στην ίδια τελετή, θα δώσουν το παρόν σημαντικές προσωπικότητες του χώρου, ενώ θα εκτεθούν και άλλες δημιουργίες του Tamburini, όπως η Ducati 955, η MV Agusta F4 1000 Veltro και η T12 Massimo, το «κύκνειο άσμα» του σχεδιαστή.\nΜετά την τελετή αποκάλυψης του νέου έργου, το μνημείο του Tamburini θα μετακινηθεί στην τελική του θέση, η οποία θα είναι η Piazzetta Teatini, η οποία βρίκεται μπροστά από το τεχνικό πανεπιστήμιο στο οποίο είχε σπουδάσει ο Tamburini! H εγκατάσταση του έργου εκεί, θα γίνει τον Οκτώβριο.


Τι είναι η Γιακουσίμα; - Popeye and Cloudy\nΗ Γιακουσίμα είναι ένα νησί στα ανοικτά των ακτών της Ιαπωνίας. Είναι Μνημείο Παγκόσμιας Κληρονομιάς της UNESCO, και είναι από το 1993. Είναι γνωστό για την πλούσια ομορφιά, τα υπέροχα δέντρα και την απίστευτη υγρασία του. Το νησί έχει εμπνεύσει πολλά μυθιστορήματα και ταινίες και παραμένει ένας τόπος μυστηρίου και θαύματος για όσους το επισκέπτονται.\nΠερίπου 15,000 άνθρωποι ζουν στη Yakushima, η οποία εκτείνεται σε περίπου 190 τετραγωνικά μίλια (500 τετραγωνικά χιλιόμετρα). Το νησί βρίσκεται περίπου 40 μίλια (60 χλμ) από τη νότια ακτή της χερσονήσου Οσουμί. Υπάρχουν έξι μεγάλα βουνά στο Yakushima, με το υψηλότερο να φτάνει σχεδόν τα 6000 πόδια (1800 μέτρα), δίνοντάς του το παρατσούκλι Οι Άλπεις του Ωκεανού.\nΟι «κέδροι» της Γιακουσίμα είναι ίσως ένα από τα πιο αναγνωρίσιμα χαρακτηριστικά του νησιού. Αυτά τα πανίσχυρα δέντρα, τα παλαιότερα από τα οποία αναφέρονται ως Yaku sugi, είναι συχνά ηλικίας άνω των χιλίων ετών. Το παλαιότερο που ανακαλύφθηκε μέχρι στιγμής, το 1996, πιστεύεται ότι είναι μεταξύ 2000 και 7200 ετών και το μεγαλύτερο στον κόσμο. Το sugi δεν είναι αληθινός κέδρος — είναι μέλος της οικογένειας των κυπαρισσιών και είναι το μόνο είδος στο γένος του, Cryptomeria. Το δέντρο είναι το εθνικό δέντρο της Ιαπωνίας και είναι ένας λόγος που η Yakushima είναι τόσο σεβαστή.\nΤο Yakushima κατακλύζεται απολύτως από την υγρασία. Είναι ένα από τα πιο υγρά μέρη στη γη και οι άνθρωποι παρατηρούν χιουμοριστικά ότι βρέχει 35 ημέρες κάθε μήνα. Λόγω του άφθονου νερού και του εύρους θερμοκρασιών που έχει το νησί στα διαφορετικά υψόμετρά του, ένα ευρύ φάσμα ειδών κατοικεί στη Γιακουσίμα.\nΔύο είδη που παρουσιάζουν ιδιαίτερο ενδιαφέρον είναι το ελάφι Yakushika και ο κόκκινος πίθηκος μακάκος Yaku. Οι θαλάσσιες χελώνες φτιάχνουν επίσης το μεταναστευτικό τους σπίτι στη Γιακουσίμα, και το tanuki έχει εγκατασταθεί στο νησί επίσης, και γρήγορα γίνεται εντελώς σπίτι. Για τους επισκέπτες που αναζητούν άγρια ζωή, η Γιακουσίμα είναι ένας από τους καλύτερους ταξιδιωτικούς προορισμούς στην Ιαπωνία.\nΟ πραγματικός λόγος που η Γιακουσίμα είναι Μνημείο Παγκόσμιας Κληρονομιάς, ωστόσο, έχει να κάνει περισσότερο με τη χλωρίδα παρά με την πανίδα. Το νησί περιέχει μερικά από τα μοναδικά θερμά-εύκρατα αρχαία δάση που έχουν απομείνει στον πλανήτη και είναι μια πολύ σουρεαλιστική εμπειρία να περπατάς ανάμεσα στην ομίχλη και την υγρασία μέσα από τα τεράστια αιωνόβια δέντρα.\nΗ Yakushima είναι αναμφίβολα πιο γνωστή στη λαϊκή φαντασία για τον ρόλο της στην έμπνευση των δασών της πριγκίπισσας Mononoke του Hayao Miyazaki. Το δάσος εμφανίζεται επίσης σε μια σειρά από ιαπωνικά κινούμενα σχέδια, βιντεοπαιχνίδια και κόμικς.\nΑν και η Yakushima είναι πολύ δημοφιλής, είναι αρκετά απομακρυσμένη ώστε να μην πλημμυρίζεται από τουρίστες. Λίγο περισσότεροι από 300,000 άνθρωποι επισκέπτονται τη Γιακουσίμα κάθε χρόνο, έτσι ώστε μια επίσκεψη στα δάση του νησιού να είναι μια βαθιά μοναχική και στοιχειωμένη εμπειρία. Για ταξιδιώτες που θέλουν να ξεφύγουν λίγο από την πεπατημένη και θα ήθελαν να ζήσουν κάτι διαφορετικό, η Yakushima είναι ένας υπέροχος προορισμός. Το νησί προσεγγίζεται συχνότερα με αεροπλάνο, με το αεροδρόμιο Yakushima να εξυπηρετεί ολόκληρο το νησί. Μόλις φτάσετε εκεί, οι επισκέπτες μπορούν να περιπλανηθούν στο δάσος της Yakushima, να κάνουν μπάνιο στο Hirauchi Kaichu Onsen, να σκαρφαλώσουν στον καταρράκτη Ooko-no-taki ή να περπατήσουν το κοράλλι του Sango-no-hama.


Τι σημαίνει λαϊκή ιδιοκτησία; | EAM B' - ΥΔΡΟΧΟΟΣ\nAug 11, 2002 |\nΤο θέμα είναι ότι όλα αυτά προέρχονται από την άγνοια εκείνου που θίγεται και είναι ο λαός. Δεν γνωρίζει τι συμβαίνει με την ιδιοκτησία του και ως εκ τούτου αδυνατεί να υπερασπιστεί το δίκιο του. Το δίκιο του ιδιοκτήτη. Αυτό ακριβώς θα περιγράψουμε στο σημείο αυτό. Θα περιγράψουμε τον ρόλο και τις ιδιότητες του λαού, που θεωρείται ιδιοκτήτης, ώστε στη συνέχεια να μπορέσουμε να τον κρίνουμε για την όποια φιλανθρωπία ή την όποια βαρβαρότητα τον χαρακτηρίζει. Δεν μπορείς δηλαδή να πεις κάποιον φιλάνθρωπο ή βάρβαρο, αν δεν γνωρίζεις εξ αρχής τον ρόλο του.\nΑν κατανοήσουμε τι συμβαίνει με την ιδιοκτησία τού κάθε λαού, εύκολα θα καταλάβουμε τι συμβαίνει. Εύκολα θα εντοπίσουμε τους στόχους των ιμπεριαλιστών και τα "ελατήρια" που κινούν τις ανθρωπιστικές "ευαισθησίες" των σφουγγοκολάριών τους. Εύκολα θα καταλάβουμε ότι, με κύριο μοχλό τούς καθ' όλα αγαπητούς λαθρομετανάστες, κάποιοι επιχειρούν να ιδιοποιηθούν τις τεράστιες και μυθώδους αξίας περιουσίες των λαών. Με τις "ευαισθησίες" τους προσπαθούν να "κοιμίσουν" τους λαούς, ώστε να μην αντιδράσουν αυτοί στο κρίσιμο διάστημα που θα τους λεηλατούν.\nΘα ξεκινήσουμε λοιπόν από τα βασικά, που αφορούν την περιουσία του κάθε λαού. Το κάθε κράτος, όπως και η κάθε ατομική ιδιοκτησία, έχει δύο επίπεδα ιδιοκτησίας. Το ανώτατο επίπεδο, που ονομάζεται "ψιλή κυριότητα" και το κατώτερο επίπεδο που ονομάζεται "επικαρπία". Ιδιοκτήτης του κάθε κράτους είναι ο λαός του. Αυτός ο λαός έχει την "ψιλή κυριότητα" στο σύνολό του.\nΑυτήν την κυριότητα ο κάθε λαός —καλώς ή κακώς— την απέκτησε με τους αγώνες του, τους πολέμους του και τις θυσίες του. Από τον πιο πλούσιο άνθρωπο ενός λαού μέχρι τον πιο φτωχό, το μερίδιο της "ψιλής κυριότητας" είναι κοινό και ίδιο για όλους. Εξαιτίας αυτής της κοινής και ισότιμης ιδιοκτησίας όλοι μαζί πολεμάνε για το κοινό κεφάλαιο, όταν αυτό απειλείται και όλοι μαζί απολαμβάνουν τα όσα η ύπαρξή του προσφέρει στο γενικό επίπεδο.\nΤα πράγματα γίνονται λίγο πιο σύνθετα στο κατώτερο επίπεδο της ιδιοκτησίας, που αφορά την "επικαρπία". Το κεφάλαιο ενός λαού χωρίζεται σε δύο τύπους κεφαλαίου. Το δημόσιο και το ιδιωτικό. Τα όσα γενικά αφορούν την έννοια της "ψιλής κυριότητας" αφορούν και την έννοια της "επικαρπίας" για το δημόσιο κεφάλαιο. Είναι προφανές ότι αυτό το κεφάλαιο ανήκει σε όλους εξίσου, ανεξάρτητα από το αν είναι πλούσιοι ή φτωχοί.\nΌλοι έχουν τα ίδια κέρδη και τις ίδιες υποχρεώσεις απέναντι σ' αυτόν τον τύπο του κεφαλαίου. Όλοι απολαμβάνουν τις υπηρεσίες των δημοσίων οργανισμών με τις ίδιες τιμές, ανεξάρτητα από την οικονομική τους κατάσταση. Όλοι απολαμβάνουν τις ίδιες παραλίες και τα ίδια δάση, με τις ίδιες υποχρεώσεις, ανεξάρτητα από την οικονομική τους κατάσταση. Όλοι απολαμβάνουν τους ίδιους δρόμους, τα ίδια δίκτυα ύδρευσης ή ηλεκτρισμού, ανεξάρτητα από την οικονομική τους κατάσταση.\nΠραγματική διαφοροποίηση μεταξύ "εχόντων" και "μη εχόντων" μέσα σε ένα κράτος υπάρχει μόνον στην περίπτωση του ιδιωτικού κεφαλαίου. Τι συμβαίνει στην περίπτωση αυτήν; Το εξής απλό. Το κεφάλαιο αυτό ανήκει στο επίπεδο της "ψιλής κυριότητας" στο σύνολο του λαού, αλλά στο επίπεδο της "επικαρπίας" υπάρχει διαφοροποίηση σ' ό,τι αφορά τα ποσοστά της. Το κύριο μέρος της "επικαρπίας" το λαμβάνει η κεφαλαιοκρατική τάξη ενός λαού, αλλά από αυτήν την "επικαρπία" δεν εξαιρείται ο υπόλοιπος λαός.\nΕδώ εύλογα θ' αναρωτηθεί κάποιος τι είδους "επικαρπία" αντλεί ένας άκληρος πολίτης από ένα κεφάλαιο το οποίο δεν του ανήκει. Κι όμως αντλεί σημαντικό μέρος της και γι' αυτόν τον λόγο άλλωστε πολεμάει, κάθε φορά που απειλείται από ξένους η "ψιλή κυριότητα". Απλά, για να το καταλάβει κάποιος αυτό, θα πρέπει να γνωρίζει τι ακριβώς συμβαίνει. Θα εξετάσουμε το παράδειγμα της Ελλάδας και ο αναγνώστης θα καταλάβει ότι ό,τι συμβαίνει στην περίπτωσή της, συμβαίνει σε όλες τις χώρες και αφορά όλους τους λαούς.\nΤι είναι η Ελλάδα; Ένα κράτος, που φιλοξενεί έναν λαό δέκα εκατομμυρίων ανθρώπων, που είναι ο ιδιοκτήτης του. Κάθε φορά που κάποιος απειλεί την ιδιοκτησία του κράτους αυτού, έχει ν' αντιμετωπίσει τη μαζική αντίδραση του συνόλου του λαού του. Δεν πολεμάει μόνον η κεφαλαιοκρατία κάθε φορά που υπάρχει απειλή. Πολεμάει όλος ο λαός, γιατί αυτός έχει την "ψιλή κυριότητα" του κράτους και του κεφαλαίου που αυτό αντιπροσωπεύει. Δεν πολεμάνε δηλαδή μόνον οι προφανείς ιδιοκτήτες, που έχουν το δικαίωμα της "επικαρπίας", αλλά και όλοι οι υπόλοιποι, που φαινομενικά δεν έχουν ιδιοκτησία.\nΛέμε "φαινομενικά", γιατί δεν είναι έτσι τα πράγματα. Ακόμα και ο πιο φτωχός εργαζόμενος Έλληνας αντλεί "επικαρπία" από το ελληνικό κεφάλαιο. Αυτήν την "επικαρπία" διασφαλίζει κι εξασφαλίζει κάθε φορά που πολεμάει. Κάθε φορά που πολεμάει, "επενδύει", γιατί "αγοράζει" το δικαίωμα να διεκδικεί —όποτε το επιτρέπουν οι συνθήκες και οι προσωπικές του δυνατότητες— μεγαλύτερο ποσοστό στην "επικαρπία" αυτήν.\nΤι σημαίνουν αυτά και ποια η πρακτική τους αξία; Ας σκεφτεί ο αναγνώστης τα εξής απλά ερωτήματα. Μπορεί η κεφαλαιοκρατία της Ελλάδας να χειρίζεται το υποτίθεται ιδιόκτητό της κεφάλαιο όπως θέλει και άρα με τον τρόπο που υπηρετεί αποκλειστικά τα συμφέροντά της; Μπορεί για παράδειγμα ν' αποφασίσουν οι Έλληνες αγρότες να εξάγουν το σύνολο της παραγωγής τους στη Γερμανία, επειδή οι Γερμανοί καταναλωτές πληρώνουν περισσότερα από τους Έλληνες; Μπορούν οι Έλληνες βιομήχανοι ν' αποφασίσουν να "εισάγουν" φτηνούς εργάτες από το εξωτερικό, επειδή είναι "ακριβοί" οι Έλληνες;\nΌχι βέβαια. Γιατί; Γιατί μοιράζονται την "επικαρπία" του κεφαλαίου τους με τους υπόλοιπους Έλληνες. Γιατί μοιράζονται μ' αυτούς μέρος από τα κέρδη που παράγει το κεφάλαιο αυτό. Πώς τα μοιράζονται; Με το να υπάρχει διαφορά στη φορολογία, χωρίς αυτό ν' αλλάζει τα "μερίδια" στο δημόσιο κεφάλαιο. Οι πλούσιοι δηλαδή πληρώνουν περισσότερους φόρους, γιατί απλούστατα αυτό είναι το "μερίδιο" τους προς τον συνέταιρό τους. Πληρώνουν παραπάνω, για ν' αυξήσουν την ποιότητα και άρα την αξία κοινού κεφαλαίου. Πληρώνουν, χωρίς ν' "αγοράζουν" κάτι περισσότερο από αυτό το οποίο απολαμβάνει ο κοινός πολίτης.\nΑυτός είναι κι ο λόγος που οι κεφαλαιοκράτες πληρώνουν αδιαμαρτύρητα περισσότερους φόρους. Πληρώνουν, γιατί στην πραγματικότητα είναι συνιδιοκτήτες μ' αυτούς που φαινομενικά δεν έχουν ιδιοκτησιακό δικαίωμα πάνω στην ιδιωτική τους περιουσία. Καταλαβαίνει ο αναγνώστης τι συμβαίνει; Ακόμα και ο πιο φτωχός Έλληνας έχει δικαίωμα "επικαρπίας" πάνω στο σύνολο του ελληνικού ιδιωτικού κεφαλαίου.\nΑπλά, αν δεν γνωρίζει κάποιος τι συμβαίνει, δεν μπορεί να καταλάβει ποιο είναι αυτό το δικαίωμα και βέβαια η αξία του. Δεν μπορεί να καταλάβει ποιο είναι το δικαίωμα του λαού ως συνεταίρου της κεφαλαιοκρατίας. Ποιο είναι αυτό; Να σχεδιάζεται το σύνολο της παραγωγής του ιδιωτικού κεφαλαίου ενός κράτους με βάση τις ανάγκες του λαού που έχει την "ψιλή κυριότητα". Δεν μπορεί για παράδειγμα μια εθνική κεφαλαιοκρατική τάξη ν' αποφασίσει μια μονοσήμαντη κερδοφόρα παραγωγή κι αυτό να δημιουργήσει συνθήκες στέρησης του λαού. Δεν μπορούν δηλαδή οι ιδιοκτήτες ν' αποφασίσουν μόνοι τους και με βάση τις δικές τους ανάγκες τι είδους προϊόντα θα παράγουν και πού θα τα διοχετεύσουν. Θα πρέπει να συνυπολογίσουν και τον "συνέταιρό" τους, που είναι ο λαός.\nΕίναι υποχρέωση των Ελλήνων αγροτών να "ταΐσουν" με την παραγωγή τους πρώτα τον ελληνικό λαό και μετά —αν και εφόσον περισσέψει τίποτε— έχουν το δικαίωμα να το εξάγουν. Είναι υποχρέωση των βιομηχάνων να προσλαμβάνουν στα εργοστάσια Έλληνες και μόνον αν αυτοί δεν φτάνουν για την παραγωγή, έχουν δικαίωμα να ζητήσουν ξένους εργάτες και βέβαια για το διάστημα που ισχύει η προϋπόθεση για την οποία τους ζήτησαν.\nΌλα αυτά δεν είναι δικαιώματα που ο λαός απολαμβάνει "τιμής ένεκεν", επειδή τον αγαπάνε οι Έλληνες κεφαλαιοκράτες. Είναι δικαιώματα, που ο λαός τα έχει "αγοράσει". Τα έχει "αγοράσει" με το αίμα του και με το χρήμα του. Στην περίπτωση των αγροτών τη συμμετοχή του στην "επικαρπία" του κεφαλαίου τους την έχει "αγοράσει" με το αίμα του, εφόσον ο λαός πολέμησε, για να μπορούν κάποιοι άνθρωποι συγκεκριμένης εθνικότητας να είναι ιδιοκτήτες των συγκεκριμένων χωραφιών. Ο φτωχός εργάτης της Αθήνας έχει δικαίωμα "επικαρπίας" στο χωράφι του γεωργού από τη Φλώρινα. Γιατί; Γιατί, χωρίς το αίμα που αυτός έχει χύσει, άλλοι θα ήταν ιδιοκτήτες του χωραφιού εκείνου. Γιατί, χωρίς το αίμα που είναι διατεθειμένος να ξαναχύσει, μπορεί ανά πάσα στιγμή να χαθεί το χωράφι αυτό. Αυτό το αίμα δίνει στον λαό το δικαίωμα της "επικαρπίας", που μεταφράζεται σε έλεγχο των τιμών των αγαθών και σε προτεραιότητα στην κατανάλωση σ' ό,τι αφορά τη γεωργική παραγωγή.\nΤο ίδιο δικαίωμα έχει ο λαός και στον τομέα του βιομηχανικού κεφαλαίου. Το βιομηχανικό κεφάλαιο δεν υπάρχει ελεύθερο στη φύση, όπως υπάρχουν τα χωράφια. Η εργατική "θέση" δεν "φυτρώνει", παρά έχει κόστος, που κάποιος το έχει πληρώσει. Πολλά εκατομμύρια δραχμές κοστίζει συνήθως μια θέση εργασίας για να δημιουργηθεί. Γιατί; Γιατί η βιομηχανία είναι κεφάλαιο, που για την ανάπτυξή του απαιτεί άυλο κεφάλαιο τεχνογνωσίας και τεράστια χρηματικά ποσά. Από πού τα "αντλούν" όλα αυτά οι βιομήχανοι; Από τον λαό.\nΟι λαοί παράγουν τεχνογνωσία και οι λαοί χρηματοδοτούν τη βιομηχανία από το υστέρημά τους. Το γιαούρτι, για παράδειγμα, οι λαοί το εφεύραν και όχι αυτός ο οποίος έχει ένα εργοστάσιο που το κατασκευάζει. Ό,τι δεν παράγουν οι λαοί, για να το χρησιμοποιήσεις δωρεάν ως βιομήχανος, πρέπει να το πληρώσεις στους εφευρέτες του. Από τη στιγμή που δεν πληρώνεις τον λαό γι' αυτό το οποίο "δανείστηκες" από αυτόν, έχεις υποχρέωση να καλύπτεις τις ανάγκες του. Κάτι ανάλογο συμβαίνει και με το χρήμα. Το χρήμα, που έχει ανάγκη ο βιομήχανος για ν' αναπτυχθεί, σπάνια του ανήκει. Το δανείζεται, για να το εκμεταλλευτεί. Το αντλεί από το τραπεζικό σύστημα. Το σύστημα, που εκμεταλλεύεται τις καταθέσεις του λαού.\nΑντιλαμβάνεται λοιπόν ο αναγνώστης ότι η "επικαρπία" του λαού δεν είναι μια πράξη ελεημοσύνης των κεφαλαιοκρατών. Δεν είναι θεωρητικό δικαίωμα. Είναι δικαίωμα που έχει αξία σε χρήμα και —όπως θα δούμε παρακάτω— εύκολα υπολογίζεται. Είναι δικαίωμα, που όποιος δεν το σέβεται έρχεται σε σύγκρουση με τον ίδιο νόμο που προστατεύει τους συνεταίρους από τις μεταξύ τους συγκρούσεις. Είναι δικαίωμα, που όποιος δεν το σέβεται τιμωρείται. Τιμωρείται ο αγρότης, που εξάγει παράνομα παραγωγή την οποία έχει ανάγκη ο λαός. Τιμωρείται ο βιομήχανος, που δίνει "θέσεις" εργασίας σε ξένους.\nΗ "επικαρπία" δηλαδή είναι αυτή που εξασφαλίζει το δικαίωμα σ' έναν λαό ν' απολαμβάνει πρώτος ό,τι παράγει η χώρα του. Πρώτα θα φάνε όλοι οι Έλληνες ελληνικό αχλάδι και μετά —αν περισσέψει— θα φάει και ο πλούσιος Γερμανός, παρ' όλο που είναι διατεθειμένος να το πληρώσει πολύ πιο ακριβά και άρα συμφέρει περισσότερο τον αγρότη. Πρώτα θα δουλέψουν οι Έλληνες στη βιομηχανία τους και μετά θα έρθουν οικονομικοί μετανάστες, για να δουλέψουν με χαμηλότερους μισθούς και άρα μισθούς που συμφέρουν περισσότερο τον βιομήχανο. Αυτοί, όχι μόνον θα αμείβονται χαμηλότερα, αλλά θα έχουν δουλειά μόνον για όσο διάστημα το απαιτούν οι ανάγκες του λαού.\nΤο ίδιο συμβαίνει και με την "επένδυση" του λαού στην "επικαρπία". Ο λαός, κάθε φορά που πολεμάει, "αγοράζει" δικαίωμα πάνω στο κεφάλαιο. Δεν αγοράζει κεφάλαιο, αλλά δικαίωμα πρόσβασης σ' αυτό. Τι σημαίνει αυτό; Ότι το δικαίωμα της "επικαρπίας" έχει και άλλες παραμέτρους. Μία από αυτές είναι το δικαίωμα πρόσβασης στο κεφάλαιο ενός χώρου. "Δικαίωμα" ν' αγοράζει κεφάλαιο μέσα σε μία χώρα έχει μόνον ο γηγενής, γιατί το έχει "αγοράσει". Δεν δικαιούται ξένος ν' αγοράσει κεφάλαιο σε μία χώρα. Δεν δικαιούται ν' αγοράσει ούτε ένα ταπεινό οικοπεδάκι, για ν' απολαμβάνει τη θέα.\nΑντιλαμβανόμαστε ότι το δικαίωμα της "επικαρπίας" είναι πληρωμένο "δικαίωμα" και είναι μάλιστα πληρωμένο ακριβά. Με το αίμα του λαού κάποιοι έγιναν ιδιοκτήτες χωραφιών. Με το χρήμα του λαού κάποιοι έγιναν βιομήχανοι. Με τον κόπο του λαού κάποιοι έγιναν πλούσιοι. Αυτά είναι που δίνουν την "επικαρπία" στον λαό. Μια "επικαρπία" που είναι "ακριβή", αλλά ταυτόχρονα είναι και "αποδοτική". Ο λαός, εξαιτίας αυτής της "επικαρπίας", τρώει τα "καλύτερα" που παράγει ή δουλεύει στα "καλύτερα" που διαθέτει. Εξαιτίας της "επικαρπίας" οι ξένοι τρώνε ό,τι περισσεύει κι εξαιτίας αυτής οι ξένοι δουλεύουν όταν "περισσεύει" δουλειά και μόνον για το διάστημα που συμβαίνει αυτό.\nΤην αντικειμενική αξία της "επικαρπίας" αυτής μπορεί να την καταλάβει ευκολότερα κάποιος έμμεσα, παρά αν την υπολογίσει άμεσα σε πραγματικές τιμές. Πώς καταλαβαίνεις έμμεσα την αξία της; Η διαφορά στην ποιότητα ζωής, που χωρίζει έναν πλούσιο άνθρωπο από έναν φτωχό, οφείλεται στην αξία της περιουσίας του. Η διαφορά στην ποιότητα ζωής, που χωρίζει την κοινωνική βάση ενός πλούσιου κράτους από την κοινωνική βάση ενός φτωχού κράτους, οφείλεται στην αξία της περιουσίας τους, που είναι η "επικαρπία".\nΟ αναγνώστης μπορεί λοιπόν να καταλάβει γιατί είπαμε πιο πάνω ότι ακόμα και ο πιο φτωχός πολίτης ενός πλούσιου κράτους στην πραγματικότητα είναι μέτοχος μιας τεράστιας περιουσίας. Είναι φτωχός σε σχέση με τους συμπολίτες του και όχι σε απόλυτα μεγέθη. Είναι λιγότερο πλούσιος σε σχέση με πλούσιους. Είναι όμως πλούσιος σε σχέση με τους φτωχούς, που είναι πολίτες φτωχών κρατών. Αυτός ο πλούτος του είναι η έμμεση απόδειξη της τρομερής αξίας που μπορεί να φτάσει η "επικαρπία".\nΌλοι οι λαοί έχουν "επικαρπία", αλλά δεν είναι όλοι οι λαοί εξίσου πλούσιοι. Οι διαφορές στην "επικαρπία" είναι οι διαφορές στις περιουσίες τους. Οι διαφορές στην "επικαρπία" είναι η διαφορά στην αξία του αποκλειστικού "δικαιώματος" του πολίτη ν' αγοράζει κεφάλαιο στη χώρα του. Είναι πολλαπλάσια πιο σημαντικό στον οικονομικό τομέα να έχεις δικαίωμα ν' αγοράζεις ή ν' αναπτύσσεις κεφάλαιο σε ένα πλούσιο κράτος με μια πλούσια αγορά, από το να κάνεις το ίδιο σε ένα φτωχό κράτος με μια ανύπαρκτη αγορά. Άλλη αξία έχει ένα δικαίωμα που εξασφαλίζει οικόπεδο στο Παρίσι από ένα δικαίωμα που εξασφαλίζει οικόπεδο στην Καμπούλ.\nΤο κατοχυρωμένο, αδιαμφισβήτητο και πανάκριβο δικαίωμα της "επικαρπίας" δίνει τη δυνατότητα στο κράτος να τιμωρεί σκληρά όποιους δεν τη σέβονται. Να τιμωρεί όποιους με τις ενέργειές τους απειλούν τον πλούτο του λαού. Να τιμωρεί όποιους ομοεθνείς κεφαλαιοκράτες στερούν από τον λαό αγαθά, για ν' αντλήσουν περισσότερα κέρδη από τους ξένους. Να απομακρύνει ακόμα και βιαίως όποιους ξένους εργαζόμενους δεν εννοούν να φύγουν από την ιδιοκτησία μετά το πέρας της εργασίας τους.\nΜε το ίδιο δικαίωμα που ένας αγρότης απομακρύνει τους εποχιακούς εργαζόμενους από το χωράφι του, έτσι και το κάθε κράτος έχει το δικαίωμα ν' απομακρύνει ακόμα και βιαίως τους αντίστοιχους ξένους, που εργάζονται παρανόμως μέσα σ' αυτό. Όπως η εργασία κάποιου σε ένα χωράφι δεν του δίνει ιδιοκτησιακό δικαίωμα, έτσι και η πρόσκαιρη παραμονή κάποιου εργαζόμενου σε ένα κράτος δεν του δίνει προνόμια πολίτη.\nΗ ιδιότητα του πολίτη είναι προνόμιο του ιδιοκτήτη και ο λαός είναι ο μοναδικός ιδιοκτήτης του κράτους του. Ο λαός αυτός έχει ως πρωτεύουσα ιδιότητα αυτήν του ιδιοκτήτη και δευτερευόντως είναι κεφαλαιοκράτης, εργάτης κλπ.. Είναι πρώτα πολίτης και μετά οτιδήποτε άλλο. Είναι πρώτα αυτός ο οποίος έχει την "ψιλή κυριότητα" και μετά αυτός που έχει μεγάλο ή μικρό ποσοστό στην "επικαρπία". Η "ψιλή κυριότητα" σου δίνει το δικαίωμα να μιλάς και η "επικαρπία" απλά σε τοποθετεί σε μια κοινωνική τάξη.\nΤο κάθε μέλος του λαού μιλάει ως εργαζόμενος και διεκδικεί εργατικά δικαιώματα, γιατί πάνω απ' όλα είναι πολίτης του κράτους του. Διεκδικεί αυξήσεις —και άρα καλύτερο ποσοστό "επικαρπίας"— μόνον αν ανήκει στην ομάδα που έχει την "ψιλή κυριότητα". Ο ξένος, που εργάζεται σε μία χώρα, δεν μπορεί να μιλάει ως τέτοιος και να διεκδικεί δικαιώματα εργαζομένου. Μιλάει μόνον ως άνθρωπος, που έχει "λαμβάνειν". Μιλάει μόνον ως άνθρωπος, που πρέπει να του καταβληθούν τα οφειλόμενα για την εργασία του.\nΌπως ένας Γερμανός έμπορος έχει δικαίωμα να διεκδικεί τα συμφωνηθέντα από έναν Έλληνα παραγωγό, έτσι κι ένας ξένος εργάτης έχει δικαίωμα να διεκδικεί τα συμφωνηθέντα από τον Έλληνα εργοδότη του. Συμβαίνει δηλαδή αυτό που είπαμε πιο πάνω. Η απλή εργασία δεν δίνει δικαίωμα "επικαρπίας" και άρα την ιδιότητα του πολίτη σε κάποιον ξένο. Η διαφορά του ξένου εργαζόμενου σε σχέση με τον γηγενή είναι τεράστια. Είναι η διαφορά του ιδιοκτήτη με έναν παντελώς άσχετο, που έτυχε να βρίσκεται στο ίδιο μέρος. Η διαφορά τού παρανόμως εργαζόμενου ξένου με τον γηγενή είναι η διαφορά τού κλέφτη μ' αυτήν του νοικοκύρη.\nΕίναι σαν να πηγαίνεις σπίτι σου και να βρίσκεις έναν ξένο να "καθαρίζει" το δωμάτιο των παιδιών σου. Το γεγονός ότι το καθαρίζει και άρα ότι εργάζεται, δεν σημαίνει τίποτε. Είναι παράνομος και μόνον που βρίσκεται εκεί. Πρέπει κάποιος νόμιμος κάτοικος του σπιτιού να δικαιολογήσει την εκεί παρουσία του. Αν μάλιστα όχι μόνον δεν υπάρχει κάποιος νόμιμος να τον δικαιολογεί και ταυτόχρονα αυτός ο ξένος έχει στήσει και την "παράγκα" του σε κάποια γωνιά του δωματίου, έχει προφανή πρόθεση αν όχι να κλέψει να επωφεληθεί παρανόμως από την ιδιοκτησία σου.\nΕίναι υποχρεωμένος σε μια τέτοια περίπτωση να σου εξηγήσει γιατί βρίσκεται εκεί, πώς μπήκε, γιατί "καθαρίζει" και το πιο σημαντικό ποιος του υποσχέθηκε να τον πληρώσει για την εργασία του. Αν συμφώνησε με κάποιο από τα παιδιά σου —και άρα με κάποιον από τους συνιδιοκτήτες— για να "καθαρίσει" το δωμάτιο και μετά, αφού πληρωθεί, να φύγει, έχει καλώς. Αν δεν έχει κάνει κάτι τέτοιο και "αυτοπληρώνεται" από το οικογενειακό "ψυγείο", φωνάζεις την αστυνομία και τον συλλαμβάνει ως κλέφτη, άσχετα αν αυτός νόμιζε ότι "δούλευε". Άσχετα αν αυτός ήταν φτωχός και δούλευε για να επιβιώσει.\nΌπως υπάρχει νόμος και τάξη στην περίπτωση του σπιτιού, έτσι πρέπει να υπάρχει νόμος και τάξη στην περίπτωση του κράτους. Όπως θα ρωτηθεί το παιδί, γιατί έβαλε έναν ξένο μέσα στο σπίτι, έτσι θα ρωτηθεί κι ένας πολίτης, γιατί απασχολεί έναν λαθρομετανάστη. Όπως θα ρωτηθεί το παιδί, γιατί δεν "καθάρισε" μόνο του το δωμάτιό του ή γιατί δεν πλήρωσε κάποιο από τα αδέρφια του να το "καθαρίσει", έτσι θα ρωτηθεί και ο ομοεθνής που απασχολεί ξένους.\nΌπως πρέπει ν' αποδείξει το παιδί ότι υπήρχε αντικειμενική δυσκολία και ότι δεν γινόταν διαφορετικά, έτσι θα πρέπει ν' αποδείξει κάτι ανάλογο και ο ομοεθνής εργοδότης, που απασχολεί ξένους. Πρέπει ν' αποδείξει ότι υπήρχε αντικειμενική δυσκολία για να έρθει σε πέρας η εργασία, γιατί σε άλλη περίπτωση διέπραξε έγκλημα κατά της οικογένειας. Είναι έγκλημα να προσφέρεις χωρίς λόγο σε κάποιον ξένο πλούτο, ο οποίος παράγεται από το οικογενειακό κεφάλαιο. Είναι έγκλημα να δίνεις δουλειά σε ξένο και την ίδια ώρα κάποιο από τ' αδέρφια σου να είναι άνεργο και να πεινάει.\nΌποιος δεν μπορεί να τ' αποδείξει όλα αυτά, τιμωρείται. Τιμωρείται ο ίδιος κι απομακρύνεται ο ξένος που προσπάθησε παρανόμως να επωφεληθεί από τη βλακεία ή την πονηριά ενός εκ των συνιδιοκτητών και δεν ακολούθησε τη νόμιμη διαδικασία. Απομακρύνεται χωρίς τιμωρία και χωρίς καμία περαιτέρω δικαιολογία και χωρίς βέβαια ν' αδικηθεί. Πληρώνεται τον κόπο του και αυτός ο οποίος τιμωρείται είναι εκείνος που υπέπεσε στο ατόπημα και αυτός είναι εκείνος που τον έβαλε μέσα στο σπίτι.\nΟι ιδιοκτήτες είναι αυτοί που τιμωρούνται από τους συνεταίρους τους για τις παραβάσεις τους και όχι οι ξένοι. Οι ξένοι απομακρύνονται, έχοντας πληρωθεί τα δεδουλευμένα με βάση τις συμφωνίες που έχουν κάνει και οι οποίες, αν είναι αποικιοκρατικού τύπου, αντικαθίστανται με νέες, που είναι ανάλογες μ' αυτές που προβλέπονται για τους νόμιμους εργάτες. Οι ιδιοκτήτες-παραβάτες πληρώνουν αυτούς που απασχολούν παρανόμως και στη συνέχεια πληρώνουν με πρόστιμο υπέρ αυτών που αδίκησαν με τις παράνομες πράξεις τους και είναι οι όμοιοί τους.\nΟ αναγνώστης, με βάση τα όσα έχουμε περιγράψει μέχρι τώρα, έχει μια εικόνα του τι περίπου συμβαίνει σήμερα και ποιοι είναι τα θύματα της "ανθρωπιστικής" πολιτικής των ηλιθίων. Μπορεί να καταλάβει ότι κάποιοι πονηροί συμπολίτες μας έχουν ανοίξει πραγματική "φάμπρικα", για να μπορούν να παράγουν τα προϊόντα τους με κόστος δούλων. Μπορεί να καταλάβει ότι πάνω σ' αυτούς τους αναξιοπαθούντες ανθρώπους ακόμα και τα πολιτικά κόμματα έχουν στήσει μια ανάλογη "φάμπρικα". Μπορεί όμως πάνω απ' όλα να καταλάβει τι συμβαίνει εις βάρος του λαού, που, όταν θα αντιδράσει, θα κατασταλεί η αντίδρασή του με τη δικαιολογία του ρατσισμού.\nΌ,τι συμβαίνει σήμερα στην Ελλάδα και βέβαια και στις άλλες ανεπτυγμένες χώρες είναι εξόχως παράνομο και αντισυνταγματικό. Βλέπουμε λαθρομετανάστες, μετά από κάποια χρόνια παράνομης παραμονής και εργασίας, να διεκδικούν δικαιώματα. Να φωνάζουν και να απειλούν τους πάντες με βάση τον νόμο που έχει θεσπιστεί και αφορά τους ιδιοκτήτες-πολίτες και όχι τους ίδιους. Τους βλέπουμε να βγαίνουν με απύθμενο θράσος στα "παράθυρα" των τηλεοράσεων και να κατηγορούν τον λαό για ρατσισμό. Αντί εκείνη την ώρα να συλλαμβάνονται επιτόπου και να απελαύνονται με συνοπτικές διαδικασίες, εξαιτίας του προφανούς της παρανομίας τους, αφήνονται να παριστάνουν τους "κήνσορες" και τους τιμητές των πολιτισμικών αξιών της κοινωνίας που δεν ρωτήθηκε αν θέλει να τους "φιλοξενεί" και της "φορτώθηκαν".\nΚοντά τους είναι όλοι οι "ευαίσθητοι" πολίτες, που κατά σύμπτωση εισπράττουν εκατομμύρια σε μισθούς. Μεγαλοαστικά κουτορνίθια, που εισπράττουν εκατομμύρια ως πολυθεσίτες και αργόμισθοι. Κουτορνίθια, που έχουν κάνει την ανθρώπινη "ευαισθησία" προσωπικό τους κεφάλαιο. Αυτοί είναι που προσπαθούν να πείσουν τον λαό για τον νόμο και το δίκαιο των λαθρομεταναστών. Όλοι αυτοί οι νομικοί της "πλάκας" δεν γνωρίζουν το πλέον βασικό. Ποιο είναι αυτό; Ότι οι νόμοι τους οποίους επικαλούνται αφορούν πολίτες με πληρωμένα δικαιώματα "επικαρπίας".\nΑγνοούν το γεγονός ότι η ασφάλιση και η νομιμοποίηση των λαθρομεταναστών είναι πέρα για πέρα αντισυνταγματική. Γιατί; Γιατί απειλεί την ισονομία και την ισοπολιτεία. Ακόμα δηλαδή κι αν υποθέσουμε ότι αυτοί οι λαθρομετανάστες είναι νόμιμοι πολίτες, υπάρχει πρόβλημα αντισυνταγματικότητας, αν χωρίς κανέναν άλλον όρο "ευθυγραμμιστούν" με τους γηγενείς εργάτες. Γιατί; Γιατί απλούστατα σε μια τέτοια περίπτωση δεν υπάρχει ισονομία και ισοπολιτεία. Δεν υπάρχει ισονομία και ισοπολιτεία, όταν κάποιος πολίτης απολαμβάνει δωρεάν αυτό το οποίο κάποιος άλλος το πλήρωσε και μάλιστα ακριβά.\nΓια να το κατανοήσει αυτό κάποιος, ας σκεφτεί το παράδειγμα του ελληνικού ΙΚΑ. Όλοι οι "ευαίσθητοι" υποστηρίζουν ότι πρέπει να ασφαλίζονται οι λαθρομετανάστες. Το αντισυνταγματικό δεν είναι στο δικαίωμα της ασφάλισης των λαθρομεταναστών, αλλά στο δικαίωμά τους να ασφαλίζονται στο ΙΚΑ. Γιατί; Γιατί το ΙΚΑ προσφέρει κάποιου είδους "έξτρα" παροχές στα μέλη του. Παροχές όμως που στηρίζονται στην οικονομική του δυνατότητα, την οποία κάποιοι την έχουν πληρώσει και δεν προέκυψε ως δια μαγείας. Το ΙΚΑ δηλαδή δεν ξεκίνησε πλούσιο. Το ΙΚΑ έγινε πλούσιο από τον κόπο κάποιων, που επί δεκαετίες πλήρωναν εισφορές.\nΓια να φτάσει δηλαδή το ΙΚΑ στο σημείο να χρηματοδοτεί τις διακοπές ή τις πολιτιστικές εκδηλώσεις που θα παρακολουθήσουν τα μέλη του, πρέπει να έχει χρήματα. Ποιανού είναι τα χρήματα αυτά; Αυτών που τα κατέβαλαν. Ποιοι είναι αυτοί; Τα προηγούμενα μέλη του. Οι παππούδες και οι γονείς των σημερινών εργαζομένων. Με βάση τη στατιστική το ΙΚΑ έχει "κληρονομήσει" από κάθε γενιά εργαζομένων κάποια είκοσι χρόνια κρατήσεων. Μιλάμε για τρομερά ποσά. Μιλάμε για ένα ποσό που έχει την αξία ενός σπιτιού για τον κάθε ασφαλισμένο.\nΌταν λοιπόν ένας γηγενής εργαζόμενος είναι εγγονός και γιος ασφαλισμένου στο ΙΚΑ, απαιτεί από αυτό τη "χρηματοδότησή" του για δευτερεύοντα πράγματα, που έχουν σχέση με την ποιότητα ζωής. Την απαιτεί, γιατί την έχει πληρώσει και μάλιστα ακριβά. Έχει πληρώσει δύο σπίτια στο ΙΚΑ, γιατί αυτά τα χρήματα των προγόνων του, αν δεν τα έπαιρνε το ΙΚΑ, θα γινόταν περιουσία την οποία θα κληρονομούσε ο ίδιος. Ανέχεται λοιπόν αυτός ο εργαζόμενος το ληστρικό ΙΚΑ και παίρνει το ελάχιστο που του δίνει και αυτό είναι οι παροχές του ταμείου.\nΈχει πληρώσει δύο σπίτια, για να πάει μία φορά στα δύο χρόνια διακοπές με χρηματοδότηση ή να παρακολουθήσει δωρεάν μια θεατρική παράσταση. Από την άλλη για τον λαθρομετανάστη όλα αυτά είναι "δώρα". Με την καταβολή εισφορών για ένα-δύο χρόνια εργασίας εξασφαλίζει τα ίδια δικαιώματα. Όλα γι' αυτούς είναι δωρεάν και όλα είναι παροχές που οφείλονται σε θυσίες ανθρώπων που δεν ήταν δικοί τους άνθρωποι. Είναι δυνατόν αυτοί οι άνθρωποι να στέκονται στις ίδιες "ουρές" των ίδιων ταμείων για να εξυπηρετηθούν;\nΗ αντισυνταγματικότητα είναι προφανής. Γιατί; Γιατί, όταν ασφαλίζεις κάποιον ξένο στο ΙΚΑ, αδικείς τον γηγενή. Τον ξένο ή τον ασφαλίζεις σε ένα ταμείο καινούργιο και άρα άδειο ή τον ασφαλίζεις στο ΙΚΑ, δίνοντας όμως πίσω στους γηγενείς ασφαλισμένους αυτά τα οποία κατέβαλαν οι πρόγονοί τους. Οι γηγενείς ανέχονται το ΙΚΑ να κληρονομεί τους προγόνους τους και δεν ζητάνε τα παρακρατημένα εκατομμύρια, γιατί όλοι βρίσκονται στον ίδιο "παρονομαστή". Δεν τα ζητάνε, γιατί υποτίθεται θέλουν ν' απολαμβάνουν τα όσα προκύπτουν από τα εκατομμύρια αυτά. Θέλουν ν' απολαμβάνουν τα όσα μπορεί να τους εξασφαλίσει ένα πανίσχυρο ασφαλιστικό ίδρυμα.\nΑν αρχίσουν αυτές οι παροχές να "μοιράζονται" και σε ξένους, δημιουργείται νομικό πρόβλημα. Γιατί; Γιατί στην περίπτωση αυτήν οι γηγενείς εργάτες έχουν το νόμιμο δικαίωμα να ζητήσουν πίσω τα όσα τους ανήκουν. Μπορεί δηλαδή να πάει ένας εργάτης, που είναι γιος ενός νεκρού εργάτη και να ζητήσει τα όσα δικαιούνταν ο πατέρας του και δεν εισέπραξε ποτέ. Να υπολογίσει το ύψος της σύνταξης του πατέρα του για το διάστημα που την έπαιρνε και να το αφαιρέσει το συνολικό ποσό από τις εισφορές που αυτός είχε καταβάλει ως εργάτης. Αυτήν την τεράστια διαφορά μπορεί να τη διεκδικήσει.\nΤι θα κάνουν σε μια τέτοια περίπτωση τα κουτορνίθια, που σήμερα επικαλούνται τον νόμο, για να υπερασπιστούν τα δικαιώματα των λαθρομεταναστών; Πώς θα συνεχίσουν να εισπράττουν τα εκατομμύρια ως υψηλόμισθοι κρατικοί υπάλληλοι, αν δεν υπάρχει το ληστρικό ΙΚΑ, που "ξεζουμίζει" τους αφελείς και χρηματοδοτεί το κράτος;\nΑν αρχίσουν οι εργάτες να ψάχνουν το δίκιο τους, πολλοί "ευαίσθητοι" αερολόγοι θ' αρχίσουν να το "βουλώνουν". Πολλοί θ' αρχίσουν ν' αναθεωρούν τις απόψεις τους περί του ασφαλιστικού. Γιατί; Γιατί το κράτος, το οποίο τους πληρώνει για να "αερολογούν", είναι ο κύριος οφειλέτης του ΙΚΑ. Αν κληθεί το κράτος να πληρώσει τα όσα χρωστάει στο ΙΚΑ, πολλοί "ευαίσθητοι" θα κλάψουν. Το κράτος και οι άνθρωποί του κάνουν τους έξυπνους και τους ευαίσθητους μόνον όταν κάποιο άλλο κοροΐδο είναι "χορηγός" της "ευαισθησίας" τους.\nΟ αναγνώστης αρχίζει πλέον κι αντιλαμβάνεται τι ακριβώς είναι η "επικαρπία" και ποια είναι η πραγματική της αξία. Αν το κράτος εξακολουθήσει να μοιράζει δωρεάν και με συνοπτικές διαδικασίες την ιδιότητα του πολίτη σε ξένους, είναι βέβαιον ότι θα "διαλύσει" σε περίπτωση που αντιδράσουν οι γηγενείς. Γιατί; Γιατί θα πρέπει να πληρώσει την "επικαρπία" σ' αυτούς που έχουν πληρώσει την ιδιότητα του πολίτη και δεν την πήραν τιμής ένεκεν. Θα πρέπει ν' αποζημιώσει το δικαίωμα σ' αυτούς που το έχουν πληρώσει, για να τους ευθυγραμμίσει με τους νέους. Μόνον έτσι δεν θα υπάρχει συνταγματικό πρόβλημα με την ισονομία και την ισοπολιτεία.\nΌλα αυτά όμως είναι πραγματικά χρήματα και το κόστος είναι τεράστιο. Γιατί; Γιατί όλα όσα θεωρούμε σήμερα δωρεάν στην πραγματικότητα δεν είναι τέτοια. Θεωρούνται δεδομένα, όπως θεωρείται δεδομένο να φωνάζει κάποιον η οικογένειά του με το μικρό του όνομα. Κόστισαν για να γίνουν και απλά η κοινή ιδιότητα μεταξύ των πολιτών, που πλήρωσαν από κοινού την υποδομή, έκανε τη χρήση των αγαθών να φαίνεται δωρεάν.\nΤι σημαίνει αυτό; Όταν ανοίγεις μια βρύση, για να για πιεις δωρεάν νερό, δεν είναι αυτό το οποίο φαίνεται. Δισεκατομμύρια έχει πληρώσει ο λαός, για να φτάνει το αγαθό του νερού "δωρεάν" μέχρι το σπίτι του. Δισεκατομμύρια έχει πληρώσει, για να φτάνει "δωρεάν" το ρεύμα μέχρι το σπίτι του. Δισεκατομμύρια έχει πληρώσει, για να γίνουν οι δρόμοι και οι γέφυρες που χρησιμοποιούμε "δωρεάν".\nΈχουν φορολογηθεί γενιές επί γενεών, για να μπορεί ένας λαός ν' απολαμβάνει ως ιδιοκτήτης του κράτους του κάποιες παροχές, που έχουν σχέση με την ποιότητα ζωής. Είναι αυτό το οποίο λέγαμε σε άλλο σημείο. Όλα τα κράτη είναι "σπίτια" λαών, αλλά δεν είναι όλα τα σπίτια ίδια. Υπάρχουν σπίτια πολυτελείας, που απαίτησαν τρομερές θυσίες για να γίνουν και σπίτια που μοιάζουν με παράγκες και δεν απαίτησαν τίποτε. Όταν την πολυτέλεια ενός σπιτιού αρχίζεις και τη μοιράζεις δωρεάν σε τρίτους, ευνόητο είναι ότι θα πρέπει ν' αποζημιώσεις αυτούς τους οποίους την πλήρωσαν.\nΑυτό γίνεται σήμερα με τα κράτη και τους λαούς που πέφτουν θύματα της λαθρομετανάστευσης. Μέσα σε κάθε κράτος —από αυτά που θεωρούμε ανεπτυγμένα στον τομέα των υποδομών— ο κάθε εργαζόμενος κατά μέσον όρο έχει πληρώσει παραπάνω από το μισό των συνολικών του απολαβών, προκειμένου ν' απολαύσει ο ίδιος και τα παιδιά του "δωρεάν" κάποια πράγματα σημαντικά ή ασήμαντα. Από το πανάκριβο δίκτυο, που μεταφέρει το αγαθό του ηλεκτρισμού, μέχρι το πεζοδρόμιο με το πολυτελές και αντιολισθητικό πλακάκι, όλα είναι πληρωμένα από τον λαό.\nΜε ποια λογική προσφέρεις αυτά τα αγαθά σε κάποιον ξένο; Επειδή πληρώνει τους τρέχοντες φόρους και τα τιμολόγια των ΔΕΚΟ; Αυτά τα πληρώνει κι αυτός ο οποίος πλήρωσε για να κατασκευαστούν αυτές οι πανάκριβες ΔΕΚΟ. Άλλωστε ποιος του ζήτησε να τα πληρώνει και από πού εξασφαλίζει τα χρήματα για να τα πληρώσει. Μπορεί κάποιος να μπει παράνομα σε μια ξένη βίλα και να θεωρεί τον εαυτό του καθ' όλα εντάξει, επειδή πληρώνει το μερίδιό του στους λογαριασμούς; Ο ιδιοκτήτης της βίλας τι ρόλο παίζει; Αυτός, ο οποίος πλήρωσε για την κατασκευή της υποδομής, πώς ξαφνικά γίνεται ίσα και όμοια με τον "λαθροσυγκάτοικο";\nΓιατί τα λέμε όλα αυτά; Γιατί με τη σημερινή ανεξέλεγκτη λαθρομετανάστευση γίνεται "νόθευση" των πληθυσμών. Αλλάζουν οι πληθυσμιακές συνθέσεις των κρατών. Στους νόμιμους πληθυσμούς προστίθενται παράνομοι, που με συνοπτικές και ύποπτες διαδικασίες σταδιακά αποκτούν τα ίδια δικαιώματα. Αυτό όμως σημαίνει ορισμένα πράγματα. Ακόμα κι αν το δεχθούμε αυτό ως αναπότρεπτο γεγονός των "καιρών" μας, δεν σημαίνει ότι δεν υπάρχει το δικαίωμα της "επικαρπίας" αυτών που ήδη το έχουν πληρώσει.\nΠρακτικά θα πρέπει σε μια τέτοια περίπτωση ν' αλλάξουν ριζικά τα ιδιοκτησιακά θέματα μέσα σε ένα κράτος. Το αρχικό δημόσιο κεφάλαιο θα πρέπει να μετοχοποιηθεί και να μοιραστεί εξίσου σε όλους τους "παλαιούς" πολίτες της κάθε χώρας. Να πάψει να χαρακτηρίζεται δημόσιο, εφόσον στην περίπτωση αυτήν δημόσιο θα είναι μόνον ό,τι προκύπτει από τη γενική θυσία του συνόλου του λαού και άρα και των ξένων.\nΑυτό όμως αναγκαστικά θα γίνει το αίτιο τεράστιων αλλαγών. Οι παλαιοί πολίτες θα πρέπει για παράδειγμα —ως ιδιοκτήτες μεγάλων ποσοτήτων κεφαλαίου— ν' απολαμβάνουν διαφορετικές τιμολογήσεις των αγαθών που χρησιμοποιούν και ανήκουν στις "παραγωγές" των δικών τους κεφαλαίων. Οι νέοι πολίτες θα πρέπει να πληρώνουν τα πάντα, εφόσον δεν έχουν χρηματοδοτήσει την κατασκευή τους. Να πληρώνουν ειδικά τέλη, ακόμα και για τους δρόμους και τα πεζοδρόμια που χρησιμοποιούν. Να πληρώνουν αυτοί οι οποίοι τα χρησιμοποιούν και να εξαιρούνται αυτοί που τα πλήρωσαν για να γίνουν.\nΤο ακόμα πιο τρομερό θα είναι, όταν θα επιχειρεί το κράτος μια ιδιωτικοποίηση του δημοσίου κεφαλαίου. Γιατί; Γιατί στην περίπτωση αυτήν δεν θα μπορεί να εισπράττει το ίδιο το κράτος το τίμημα της πώλησης. Το κράτος, που θα ανήκει από κοινού σε όλους τους πολίτες —παλαιούς και νέους— δεν θα είναι ο ιδιοκτήτης του παλαιού δημοσίου κεφαλαίου. Αν για παράδειγμα πωληθεί η ΔΕΗ στην Ελλάδα, τα χρήματα που θα αποφέρει η πώλησή της δεν θα μπορεί να τα εισπράξει το κράτος. Θα πρέπει να τα εισπράξει το τμήμα του λαού που πλήρωσε για να γίνει η ΔΕΗ.\nΣε κάθε τέτοια περίπτωση δηλαδή θα πρέπει το οποιοδήποτε κεφάλαιο ή πλούτος να μοιράζεται σε 10.000.000 μερίδια και ν' αποδίδεται στους δικαιούχους του. Το κράτος δεν θα εισπράττει αυτά τα χρήματα, ώστε να συντηρείται το ίδιο. Το κράτος θα συντηρείται από τη φορολογία του συνόλου του πληθυσμού του, εφόσον σ' αυτό το σύνολο θ' ανήκει. Απλά η "επικαρπία", που θα μοιραστεί, θα κάνει τους παλαιούς πολίτες συνολικά πιο πλούσιους από τους ξένους.\nΑντιλαμβανόμαστε ότι εύκολα κάποιος μπορεί να βάλει τους πάντες σε περιπέτειες με την απαίτηση της "επικαρπίας". Γι' αυτόν τον λόγο θεωρούμε "κουτορνίθια" τους "ευαίσθητους", που συνδέουν την ίδια τους την ύπαρξη με το δημόσιο κεφάλαιο και το ίδιο το κράτος. Δεν γνωρίζουν τι τους γίνεται κι απλά στηρίζονται στο γεγονός ότι και ο λαός δεν γνωρίζει τι ακριβώς συμβαίνει και ποια είναι τα δικαιώματά του ως ιδιοκτήτη του κράτους. Εξαιτίας αυτής της άγνοιας μοιράζουν νομιμοποιήσεις και δικαιώματα στον "Χασάν" της διαφήμισης. Εξαιτίας αυτής της άγνοιας υπόσχονται στον "Χασάν" μέχρι και θέση στον κρατικό μηχανισμό. Δεν γνωρίζουν ότι η θέση στον κρατικό μηχανισμό είναι "πληρωμένη" από τον λαό-ιδιοκτήτη και άρα ότι, για να παραδοθεί αυτή σε ξένο, θα πρέπει πρώτα ν' αποζημιωθεί ο ιδιοκτήτης της.\nΑναλίσκονται σε ψευδοσυγκινητικά "παραληρήματα" και νομίζουν ότι κάνουν φιλάνθρωπη πολιτική. Δεν γνωρίζουν ότι φιλάνθρωπη πολιτική κάνει κάποιος με ό,τι του ανήκει και όχι με ό,τι διαχειρίζεται και ανήκει σε άλλους. Αυτό κάνουν αυτοί. Μοιράζουν στους ξένους μετανάστες μερίδιο από αυτά που ανήκουν στον λαό και οι ίδιοι απλά πληρώνονται για να τα διαχειρίζονται προς το συμφέρον του.\nΝομίζουν ότι η ψευδοφιλανθρωπία τους δικαιολογεί την κλοπή τους. Δεν γνωρίζουν ότι ένας ληστής τραπέζης φυλακίζεται το ίδιο, είτε κρατάει τα κλοπιμαία για τον εαυτό του είτε τα μοιράζει στους φτωχούς.\n«ΜΕΤΑΝΑΣΤΕΣ – Η ΔΥΣΤΥΧΙΑ ΠΟΥ ΕΓΙΝΕ ΕΡΓΑΛΕΙΟ ΤΟΥ ΙΜΠΕΡΙΑΛΙΣΜΟΥ»


Blog Archives - Ξενοδοχείο Θεισόα - 3 Αστέρων στη Δημητσάνα\nΑπολαύστε τον καφέ σας, ένα φρέσκο παραδοσιακό γλυκό (π.χ. γαλακτομπούρεκο) ή ένα ωραίο γεύμα, με φανταστική θέα, σε ένα από τα καταστήματα που βρίσκονται στη Βυτίνα.\nΈνα γραφικό χωριό, πολύ κοντά στο “Καστράκι” μας, μπορεί να σας προσφέρει αξέχαστες στιγμές και αναμνήσεις μετά την επίσκεψή σας εκεί.\nΣυνήθως είναι συνωστισμένο, αυτός είναι και ο λόγος για τον οποίο το προτείνουμε για λίγες ώρες επίσκεψης και μια βόλτα για να αγοράσει κάποιος τις μοναδικές τοπικές λιχουδιές, όπως μέλι, παραδοσιακά ζυμαρικά, γλυκά και αναμνηστικά από ξύλο.\nΗ Βιβλιοθήκη της Δημητσάνας. Ένα από τα μεγαλύτερα “πρέπει να κάνετε” ενώ βρίσκεστε εδώ.\nΠραγματικά σπάνια χειρόγραφα και αντικείμενα από μια άλλη εποχή της περιοχής και φυσικά σε ένα από τα πιο όμορφα κτίρια.\nΤο Υπαίθριο Μουσείο Υδροκίνησης, στη Δημητσάνα, υπογραμμίζει τη σημασία της ύδρευσης στην παραδοσιακή κοινωνία.\nΕστιάζοντας στις κύριες προ-βιομηχανικές τεχνικές που εκμεταλλεύονται το νερό για να παράγουν μια ποικιλία αγαθών, οι οποίες ήταν συνδεδεμένες με την ιστορία και την καθημερινή ζωή της τοπικής κοινωνίας κατά τη διάρκεια των αιώνων.\nΑξίζει μια επίσκεψη, ειδικά με τους νέους ήρωες της ζωής σας.\nΣτη Δημητσάνα, μπορείτε να αποδράσετε και να ξεφύγετε στη φύση, πεζοπορώντας τα τμήματα του Menalon Trail.\nΤο 2ο τμήμα ξεκινάει από τη Δημητσάνα και πηγαίνει στο χωριό Ζυγοβίστι και μπορεί να γίνει και αυτό αντίστροφα, όπως όλα τα τμήματα του Menalon Trail, αφού έχει σηματοδοτοτηθεί και πιστοποιηθεί πρόσφατα για τα υψηλά πρότυπα ασφάλειας του.\nΠερισσότερες λεπτομέρειες μπορείτε να βρείτε εδώ www.menalontrail.eu.\nΤο 1ο τμήμα ξεκινάει από τη Στεμνίτσα πρός τη Δημητσάνα, το οποίο είναι επίσης δυνατό να γίνει και αντίστροφα, από τη Δημητσάνα πρός τη Στεμνίτσα και από εκεί να πάρετε ένα από τα πολλά διαθέσιμα ταξί και να επιστρέψετε στο “Θεισόα”.\nΌπως όλα τα τμήματα του Menalon Trail, έχει σηματοδοτοτηθεί και πιστοποιηθεί πρόσφατα για τα υψηλά πρότυπα ασφάλειας του.\nΕπισκεφθείτε τον ποταμό Λούσιο. Ο Λούσιος έχει μήκος 23 περίπου χιλιόμετρα.\nΟι μύθοι και οι παραδόσεις μας λένε ότι το όνομά του προέρχεται από τα νερά που οι 3 Νύμφες (Νέδα, Αγνό και Θεισόα) χρησιμοποίησαν για να κάνουν μπάνιο το νεογέννητο Δία.\nΟι πηγές της ξεκινούν από την εκκλησία της Αγίας Παρασκευής, κοντά στο μικρό χωριό Καλονέρι και την αρχαία Θεισόα.\nΕκεί μπορούμε να σας κανονίσουμε, όταν είναι δυνατόν, μια ημέρα καγιάκ / πεζοπορία.\nΠερπατήστε το Menalon Trail, το πρώτο πιστοποιημένο μονοπάτι της E.R.A. (Ευρωπαϊκή Συνομοσπονδία Πεζοπορικών Συλλόγων) στην Ελλάδα. Υπάρχουν 2 τμήματα που φτάνουν ή ξεκινούν από / προς τη Βυτίνα.\nΤο τμήμα 4, Ελάτη – Βυτίνα, είναι περίπου 2:30 ώρες και 8,5 χιλιόμετρα, μέτρια δυσκολία.\nΤο άλλο είναι το τμήμα 5, Βυτίνα – Νυμφασία, το οποίο είναι περίπου 2 ώρες και 5,6 χλμ.\nΜέτρια δυσκολία επίσης. Από εκεί μπορείτε να πάρετε ταξί και να επιστρέψετε σε εμάςψκαι να χαλαρώσετε πριν την επόμενη διαφυγή σας στη φύση.\nΣτη Νυμφασία, κοντά στη Βυτίνα και σε μας, θα βρείτε την Ιερά Μονή Κερνίτσης.\nΑπό 7 αιώνες πριν, αυτό το κτίριο βρίσκεται εκεί, επιβλέποντας τη φύση, τη χλωρίδα και την πανίδα της περιοχής και πραγματικά αξίζει να την επισκεφθείτε.


SuperLigda: O Ανρί είναι παιχτάρα! Τέλος!\nΛίγες μέρες μετά την επιστροφή του στο θρόνο του, ο τεράστιος Γάλλος Τιερί Ανρί έκανε αυτό που ξέρει καλύτερα από τον καθένα, σκόραρε κι έστειλε την Άρσεναλ στην επόμενη φάση του Κυπέλλου.\nΟ Γάλλος είναι ένας από τους κορυφαίους ποδοσφαιριστές που έχουν περάσει ποτέ από την Άρσεναλ, πιθανότατα και ο κορυφαίος. Οι Άγγλοι έπιναν νερό στο όνομά του και πρόσφατα ετοιμάστηκε και άγαλμα του Γάλλου, παρά το ότι είχε αφήσει εδώ και κάποια χρόνια την Άρσεναλ για να δοκιμάσει την τύχη του στη Μπαρτσελόνα και έπειτα στην Αμερική.\nΗ είδηση ότι ο Ανρί θα επιστρέψει για 2 μήνες στο Λονδίνο προκάλεσε ενθουσιασμό στις τάξεις των φιλάθλων των κανονιέρηδων, αλλά και το ενδιαφέρον ολόκληρου του ποδοσφαιρικού πλανήτη.\nΤη Δευτέρα ο Ανρί μπήκε σαν αλλαγή στο παιχνίδι Κυπέλλου Άρσεναλ-Λιντς και το δικό του γκολ έδωσε την πρόκριση στους Λονδρέζους. Ο Γάλλος παιχταράς άνοιξε λογαριασμό και το γκολ πανηγυρίστηκε έξαλλα τόσο από τον ίδιο όσο και από τους οπαδούς της Άρσεναλ.\nΜη ρωτήσετε πώς το έβαλε. Με φαρμακερό δεξί πλασέ στην απέναντι γωνία. Όπως τα περισσότερα γκολ στη ζωή του. Οι τερματοφύλακες ξέρουν πού θα πάει η μπάλα, το έχουν δει πολλές φορές το έργο κι όμως δε μπορούν να τη βγάλουν. Ψάξτε αν θέλετε τα γκολ του Ανρί στο Ίντερνετ. Το 80% τουλάχιστον μοιάζουν. Λες και είναι ίδια...\nΆλλο χαρακτηριστικό του Ανρί, εκτός από την ταχύτητά του, το πολύ γρήγορο πλασέ πάνω στην κίνηση, ειδικά όταν βρίσκεται τετ-α-τετ με τον τερματοφύλακα. Πλασάρει καθώς τρέχει και ο τερματοφύλακας δεν προλαβαίνει καν να πέσει.\nΑπλά Τιερί Ανρί....\nΔείτε το γκολ του περίπου στο 1.40 του βίντεο:


Έξαρση ρινοκολπίτιδας σε παιδιά και ενήλικες στην Ελλάδα! – Λόγος της Πέλλας\nHome / Υγεία & Ομορφιά / Έξαρση ρινοκολπίτιδας σε παιδιά και ενήλικες στην Ελλάδα!\nΈξαρση ρινοκολπίτιδας σε παιδιά και ενήλικες στην Ελλάδα!\nadmin 1 11/01/2019\tΥγεία & Ομορφιά\nΣύμφωνα με τους ωτορινολαρυγγολόγους(Ω.Ρ.Λ), που συνιστούν ιδιαίτερη προσοχή, η έξαρση οφείλεται στις απότομες αλλαγές του καιρού\nστη μεγάλη αυξομείωση της θερμοκρασίας αλλά και στις αλλεργίες που εμφανίζονται κατά την διάρκεια των εορτών!\nΣΥΜΠΤΩΜΑΤΑ ΡΙΝΟΚΟΛΠΙΤΙΔΑΣ – ΜΕΤΡΑ ΠΡΟΦΥΛΑΞΗΣ\n«Ένα ακόμη πλεονέκτημα της ενδοσκοπική χειρουργικής είναι ότι με μία επέμβαση μπορούν να διορθωθούν περισσότερες παθήσεις χωρίς πόνο, με γρήγορη επούλωση και άμεση επιστροφή στις καθημερινές δραστηριότητες».\nPrevious Επιμελητήριο Πέλλας: Ανακοίνωση προς τους ασφαλιστικούς διαμεσολαβητές\nNext Γιάννης Σηφάκης: Δημιουργία Στέγης υποστηριζόμενης διαβίωσης για ΑμεΑ στο Δήμο Αλμωπίας


Η Νταϊάνα «ξαναζωντανεύει»: «Αυτή ήταν η μεγαλύτερη αγάπη της ζωής μου» | BriefingNews\nΣτο ντοκιμαντέρ του Channel 4 «Diana: In Her Own Words» η Lady D μίλησε για τις συζητήσεις της με την βασίλισσα της Αγγλίας, για τη στάση του πρίγκιπα Κάρολου απέναντι της, για τον κρυφό και «μεγαλύτερο έρωτα της ζωής της» με τον προσωπικό της αστυνομικό που πέθανε σε τροχαίο δυστύχημα.\nΤο ντοκιμαντέρ βασίζεται σε αποσπάσματα από βιντεοκασέτες που είχε γράψει ο δάσκαλος φωνητικής της Νταϊάνα, Πίτερ Σέτελεν, το 1992 και το 1993, κατά τη διάρκεια μαθημάτων για να βελτιώσει η πριγκίπισσα τον δημόσιο λόγο της.\nΑναψοκοκκινισμένη, λαμπερή με τη χαρακτηριστική σέξι φωνή η πριγκίπισσα Νταϊάνα εξομολογείται ότι στην ηλικία των 24 ή 25 ετών «ερωτεύτηκε» με κάποιον «που εργαζόταν σε αυτό το περιβάλλον», λέει και δείχνει το παλάτι του Κένσινγκτον.\nΠρόκειται για τον σωματοφύλακα και προσωπικό της αστυνομικό Μπάρι Μάνακι. «Τον απέλυσαν όταν μαθεύτηκε και μετά σκοτώθηκε. Αυτό ήταν το μεγαλύτερο χτύπημα της ζωής μου», λέει η Νταϊάνα κοιτώντας κατάματα τον φακό.\nΟ αστυνομικός Μάνακι ήταν ο σωματοφύλακας της Νταϊάνα για περίπου ένα χρόνο στα μέσα της δεκαετίας του '80. Από το Παλάτι μετατέθηκε στην ομάδα προστασίας διπλωματών στο Λονδίνο. Πέθανε σε τροχαίο δυστύχημα σε ηλικία 39 ετών. Επέβαινε σε μοτοσικλέτα που οδηγούσε φίλος του και η οποία συγκρούσθηκε με αυτοκίνητο. Ο οδηγός της μηχανής επέζησε.\nΣτο ντοκιμαντέρ η Lady D δηλώνει ότι η ζωή με τον πρίγκιπα Κάρολο ήταν μια τραυματική εμπειρία. Συγκεκριμένα αναφέρεται στην ερώτηση που του έκανε λίγες ημέρες πριν από το γάμο. «Είσαι ερωτευμένος;», ρώτησε η Νταϊάνα για να λάβει την ξερή απάντηση: «Τι είναι αγάπη;» Παρουσιάζει τον Κάρολο σαν κάποιον που την «ακολουθούσε σαν σκυλί.\nΗ Νταϊάνα μίλησε για την πρώτη συνάντησή τους σε αγώνα πόλο στο Σάσεξ. «Μου έπιασε την κουβέντα, ήταν σαν το κακό σπυρί, ήταν συνέχεια γύρω μου», διηγείται η αγαπημένη πριγκίπισσα των Άγγλων.


Φθηνό vs Aκριβό Hosting: Τελικά πληρώνεις «αέρα» ή ποιότητα; • FASTPATH\nΕισαγωγή – τι θα συγκρίνουμε\nΓια να μπορέσουμε να κάνουμε μία σύγκριση «μήλα με μήλα» θα εστιάσουμε στις υπηρεσίες shared hosting, δηλαδή υπηρεσίες φιλοξενίας όπου στον ίδιο server (physical ή virtual) φιλοξενούνται παραπάνω του ενός πελάτη. Σε αυτές φιλοξενείται άλλωστε το 95% των ιστοσελίδων στην Ελλάδα.\nΟι υπηρεσίες shared hosting «κυκλοφορούν» στην αγορά με πληθώρα ευφάνταστων και μη ονομασιών και συμπεριλαμβάνουν ολα τα μικρά πακέτα φιλοξενίας, το reseller hosting καθώς και τα πακέτα τύπου semi-dedicated μεταξύ άλλων.\nΣύγκριση server και υποδομών παρόχων φιλοξενίας\nΈνα από τα σημαντικότερα μέρη – αν όχι το σημαντικότερο – που απαρτίζουν μια υπηρεσία hosting είναι οι υποδομές τις οποίες χρησιμοποιεί ο εκάστοτε πάροχος για την φιλοξενία των πελατών του.\nΥποδομές «φθηνών» παρόχων hosting\nΟι περισσότεροι «φθηνοί» πάροχοι hosting δεν διαθέτουν δικούς τους servers και υποδομές αλλά μισθώνουν οικονομικούς dedicated servers από εταιρείες όπως η Hetzner* σε datacenter στην Γερμανία, Γαλλία και Φινλανδία. Σε αυτούς τους server εγκαθιστούν κάποιο control panel (cPanel, Plesk, κ.α.) και πωλούν πακέτα φιλοξενίας στους πελάτες τους.\nΤο χαμηλό κόστος μίσθωσης είναι εφικτό επειδή οι συγκεκριμένοι servers είναι στην ουσία οικιακά / gaming PCs τοποθετημένα σε βιομηχανικά ράφια τύπου dexion.\nΗ μίσθωση server αυτού του τύπου προσφέρει σημαντικά οικονομικά πλεονεκτήματα στους παρόχους που το επιλέγουν καθώς δεν απαιτείται καμία επένδυση σε ακριβό πάγιο εξοπλισμό.\nΤο μοντέλο αυτό όμως περιορίζει σημαντικά την ποιότητα των υπηρεσιών που μπορούν να προσφέρουν λόγω της φύσης του εξοπλισμού που μισθώνουν, με προβλήματα όπως:\nΜονά τροφοδοτικά στους servers των οικονομικών σειρών\nΜεταχειρισμένοι σκληροί δίσκοι και consumer grade SSDs\nΜονές συνδέσεις δικτύου χωρίς failover\nConsumer grade μητρικές και επεξεργαστές (π.χ. i7 3770k)\nΥψηλές θερμοκρασίες λειτουργίας για οικονομία ρεύματος στην ψύξη\nLatency 40 έως 120 ms προς την Ελλάδα\nΈλλειψη φυσικής πρόσβασης στον εξοπλισμό\nΑπό τα παραπάνω μειονεκτήματα, ένα από τα σημαντικότερα είναι το γεγονός ότι οι εν λόγω servers παραδίδονται με μεταχειρισμένους σκληρούς δίσκους και SSDs, συχνά με ήδη πολλές χιλιάδες ώρες λειτουργίας στο «κοντέρ» και απρόβλεπτο υπολειπόμενο χρόνο ζωής.\nΑναφορές για το συγκεκριμένο ζήτημα έχουν γίνει και σε διάφορα forum του χώρου όπως μπορείς να δείς παρακάτω:\nΈνα δείγμα από τα παράπονα χρηστών σε forums του χώρου για την αξιοπιστία των μεταχειρισμένων δίσκων σε dedicated servers χαμηλού κόστους.\nΟ συνδυασμός των παραπάνω «χαρακτηριστικών» εγείρει σημαντικές αμφιβολίες για την «καταλληλόλητα» των παρόχων που χρησιμοποιούν τους εν λόγω servers για την φιλοξενία mission critical εφαρμογών όπου η διαθεσιμότητα και ακεραιότητα των δεδομένων σε βάθος χρόνου είναι καίριας σημασίας ζήτημα.\n*Σημαντική σημείωση: Η αναφορά στα συγκεκριμένα datacenter/εταιρείες του εξωτερικού σε καμία περίπτωση δεν υπονοεί πως είναι υποδεέστερα, προσφέρουν πολλά επίπεδα υπηρεσιών για όλες τις απαιτήσεις και προϋπολογισμούς. Το πρόβλημα είναι οι Ελληνικές επιχειρήσεις hosting χαμηλού κόστους οι οποίες επιλέγουν σχεδόν αποκλειστικό κριτήριο το κόστος και όχι την ποιότητα – επιλέγουν δηλαδή τους φθηνότερους dedicated server των εν λόγω datacenter με τα προαναφερθέντα μειονεκτήματα.\nΥποδομές «ακριβών» παρόχων hosting\nΜεγάλο μέρος των παρόχων φιλοξενίας με «τσιμπημένες» τιμές διαθέτουν ιδιόκτητο εξοπλισμό σε κάποιο από τα datacenter που λειτουργούν στην Ελλάδα όπως Lamda Helix, Synapsecom, Lancom, κ.α.\nΟ εξοπλισμός αυτός συνήθως είναι enterprise grade, έχει σχεδιαστεί επί τούτου δηλαδή από τους κατασκευαστές του για υψηλές επιδόσεις και αξιοπιστία.\nΩς παράδειγμα για την περίπτωση των Premium παρόχων hosting θα χρησιμοποιήσουμε τις δικές μας υποδομές από τις οποίες παρέχουμε υπηρεσίες φιλοξενίας στους πελάτες μας.\nΤο ακριβές configuration διαφέρει από πάροχο σε πάροχο αλλά η διαφορά μεταξύ των παρόχων που διαθέτουν δικό τους εξοπλισμό και αυτών που μισθώνουν budget dedicated servers στο εξωτερικό είναι ξεκάθαρη.\nΣτην FASTPATH χρησιμοποιούμε:\nEnterprise grade hardware (Dell servers, Xeon CPUs)\nΔιπλά τροφοδοτικά σε ξεχωριστές φάσεις (A+B)\nEnterprise MLC Samsung SSDs\nΔιάταξη υψηλής διαθεσιμότητας (Cloud)\nΔιπλές συνδέσεις δικτύου DAC 10Gb+ ανά φυσικό server\nRedundant Cisco Nexus switches με VPC\nDatacenter στην Ελλάδα (SNC-2 Synapsecom)\nLatency από 3 έως 15ms από την Ελλάδα\nΠερισσότερες πληροφορίες για τις υποδομές μας, το datacenter και τις τεχνολογίες που χρησιμοποιούμε μπορείς να βρεις στην σελίδα Υποδομές & Τεχνολογίες.\nΔίκτυο και συνδεσιμότητα, πως «βγαίνουν» στο internet οι εταιρείες hosting\nΓια τους περισσότερους χρήστες του διαδικτύου το internet φαντάζει ως ένα ενιαίο, παγκόσμιο δίκτυο στο οποίο αποκτούν πρόσβαση μέσω του ISP τους (OTE, Vodafone, WIND, κ.λ.π).\nΣτην πραγματικότητα όμως το internet είναι ένα σύνολο χιλιάδων μικρότερων δικτύων (τοπικά δίκτυα, ISPs, εθνικά internet exchanges, κ.ο.κ) που συνδέονται μεταξύ τους σε διάφορα σημεία μέσω ειδικών διασυνδέσεων «κορμού» (backbone).\nΌπως είναι αναμενόμενο, η «ροή» των δεδομένων εντός των μικρότερων δικτύων που απαρτίζουν το internet είναι πιο γρήγορη, αξιόπιστη και σταθερή απ’ ότι η ροή των δεδομένων μεταξύ των επιμέρους δικτύων.\nΤι σχέση έχουν όλα αυτά με το web hosting\nΗ επιλογή των «φθηνών» εταιρειών hosting να χρησιμοποιούν μισθωμένους dedicated servers στο εξωτερικό για την παροχή των υπηρεσιών τους σε επιχειρήσεις και ιδιώτες στην Ελλάδα, έχει ως αποτέλεσμα αυξημένο latency και δρομολόγηση μέσω πολλαπλών δικτύων του εξωτερικού για τους πελάτες τους:\nΣύγκριση latency ενός server στην Ελλάδα και ενός server στην Γερμανία από Ελληνική γραμμή internet.\nΗ μεγαλύτερη «διαδρομή» μπορεί να διαπιστωθεί και με ένα απλό traceroute (στην κυριολεξία ανίχνευση διαδρομής) από μια Ελληνική γραμμή internet προς έναν πάροχο με servers στην Ελλάδα και προς έναν πάροχο με servers στο εξωτερικό (π.χ. Hetzner) όπως μπορείς να δεις παρακάτω:\nΑποτελέσματα εντολής traceroute από Ελληνική γραμμή internet (Vodafone/FTTH) προς server στην Ελλάδα και στο εξωτερικό (Γερμανία) αντίστοιχα. Στο δεύτερο traceroute, διακρίνεται η μεγαλύτερη «διαδρομή» μέσω ενδιάμεσων δικτύων του εξωτερικού.\nΣτην περίπτωση των «ακριβών» εταιριών hosting με servers και λοιπές υποδομές στην Ελλάδα, η δρομολόγηση του traffic συνήθως γίνεται μέσω του GR-IX, ή αλλιώς Greek Internet Exchange.\nTo GR-IX είναι ένας κόμβος διασύνδεσης όπου εταιρίες μέλη όπως ο ΟΤΕ, η Vodafone και η Wind μεταξύ πολλών άλλων, ανταλλάσσουν απευθείας traffic μεταξύ τους χωρίς να μεσολαβούν τρίτα δίκτυα του εξωτερικού.\nΑυτό έχεις ως αποτέλεσμα θεαματικά χαμηλότερο latency, υψηλής ποιότητας uncongested bandwidth και αυξημένη διαθεσιμότητα.\nΣτο παραπάνω γράφημα μπορείς να δεις την «διαδρομή» που χρειάζεται να ακολουθήσει ένας επισκέπτης ενός site που φιλοξενείται σε server του εξωτερικού σε σχέση με ένα site σε server στην Ελλάδα\nOverselling: το «κόλπο» με το οποίο οι πάροχοι φιλοξενίας χαμηλού κόστους «ρεφάρουν»\nΤο overselling είναι η πώληση υπηρεσιών σε περισσότερους πελάτες απ΄ ότι είναι σχεδιασμένες οι υποδομές μιας επιχείρησης να «αντέξουν».\nΓια να γίνει πιό εύκολα αντιληπτή η έννοια του overselling, φαντάσου ένα γυμναστήριο που πουλάει 10000 συνδρομές ενώ οι υποδομές του είναι σχεδιασμένες να εξυπηρετήσουν 3000 συνδρομητές. Το αποτέλεσμα; Μεγάλες αναμονές στα όργανα γυμναστικής και εκνευρισμός.\nΑντοίστοιχα και στο hosting, οι πάροχοι φιλοξενίας χαμηλού κόστους «φορτώνουν» τεράστιο αριθμό πελατών ανα server (ακόμη και 2000-3000 ιστοσελίδες ανα server) με αποτέλεσμα οι πελάτες που φιλοξενούνται σε αυτούς τους server να υποφέρουν από τις «παρενέργειες» του overselling, οι οποίες περιλαμβάνουν:\nΜόνιμα υψηλό server load\nΑυξημένος κίνδυνος ύπαρξης πολλαπλών «κακών» γειτόνων στον ίδιο server\nE-mails που καταλήγουν στα spam λόγω «γειτόνων» που μπήκαν σε λίστες RBL\nΣε δημόσια συζήτηση στο Reddit τεχνικός γνωστής εταιρίας hosting αναφέρει πως φιλοξενούν μέχρι και 6000 πελάτες ανά server – είναι πλέον κοινό μυστικό πως το overselling αποτελεί πάγια πρακτική των παρόχων φιλοξενίας χαμηλού κόστους.\nΟι «ακριβοί» πάροχοι φιλοξενίας (συνήθως) πωλούν πολύ λιγότερα πακέτα φιλοξενίας ανά server για να διασφαλίσουν την ποιότητα της υπηρεσίας – αυτό άλλωστε πληρώνουν και απαιτούν οι πελάτες τους.\nΣτην FASTPATH, για παράδειγμα, τα συγκεκριμένα όρια κυμαίνονται μεταξύ 20 και 50 πακέτων φιλοξενίας ανά shared hosting server. Αυτό μας επιτρέπει να προσφέρουμε σταθερά υψηλές επιδόσεις χωρίς τα συνήθη προβλήματα της συνύπαρξης χιλιάδων ιστοσελίδων στον ίδιο server.\nΕάν σε ενδιαφέρει να μάθεις περισσότερα για το συγκεκριμένο ζήτημα, ίσως βρεις ενδιαφέρον και το άρθρο μας Overselling, η «μάστιγα» του hosting.\nΨιλά γράμματα και δυσάρεστες εκπλήξεις στους όρους χρήσης\nΕίναι συνήθης πρακτική των παρόχων χαμηλού κόστους να διαφημίζουν πακέτα φιλοξενίας με φαινομενικά «γενναιόδωρα» χαρακτηριστικά όπως π.χ. «απεριόριστο» χώρο δίσκου.\nΣτην συντριπτική πλειοψηφία των περιπτώσεων όμως αυτά τα χαρακτηριστικά συνοδεύονται από πληθώρα περιορισμών όπως inode limits (μέγιστο αριθμό αρχείων) και χαμηλά όρια I/O (ταχύτητες εγγραφής/ανάγνωσης) που καθιστούν την πλήρη χρήση τους αδύνατη.\nΧαρακτηριστικό της πρακτικής αυτής είναι ότι ενώ σχεδόν όλες οι εταιρείες hosting διαφημίζουν SSD Hosting, τα περισσότερα πακέτα φιλοξενίας στην Ελλάδα διαθέτουν όρια ταχύτητας ανάγνωσης/εγγραφής δίσκου που κυμαίνονται μεταξύ 1-5 MB / sec, δηλαδή λιγότερο από το 1% των ταχυτήτων ενός απλού δίσκου SSD.\nΓια να το επιβεβαιώσεις, δεν έχεις παρά να ρωτήσεις τον πάροχο σου:\nΑπάντηση μεγάλου παρόχου φιλοξενίας με πολλές διαφημίσεις για SSD hosting σε ερώτηση μας για το διαθέσιμο όριο I/O των πακέτων του.\nΠερισσότερα για το συγκεκριμένο «κόλπο» έχουμε γράψει και στο άρθρο μας Γιατί το SSD Hosting Στην Ελλάδα Είναι «Κοροϊδία».\nΣε γενικές γραμμές ισχύει και εδώ ο κανόνας που λέει ότι όταν κάτι ακούγεται πολύ καλό για να είναι αληθινό, σπάνια και είναι. Ας το δούμε και στην πράξη:\nΠοιο από τα παραπάνω πακέτα σου φαίνεται πολύ καλό για να είναι αληθινό;\nΤεχνική υποστήριξη και διαθέσιμος «χρόνος» ανά πελάτη\nΌλοι οι πάροχοι φιλοξενίας διαφημίζουν «κορυφαία» υποστήριξη με διάφορες ευφάνταστες ορολογίες όπως «extreme support» ή το αγαπημένο μας, «fanatic support».\nΣτην πράξη όμως, η τεχνική υποστήριξη όπως όλες οι υπόλοιπες πτυχές μιας υπηρεσίας hosting διέπεται από τους ίδιους βασικούς νόμους των οικονομικών που διέπουν οποιαδήποτε άλλη ανθρώπινη δραστηριότητα.\nΣτην πράξη, αυτό σημαίνει ότι στους «φθηνούς» παρόχους φιλοξενίας κάθε τεχνικός βάρδιας καλείται να «υποστηρίξει» χιλιάδες πελάτες με συνδρομές του ενός και των δύο ευρώ. Αυτό έχεις ως αποτέλεσμα η υποστήριξη να είναι υποτυπώδης λόγω του περιορισμένου χρόνου που μπορεί να αφιερωθεί σε κάθε πελάτη.\nΌταν ο χρόνος που μπορεί να αφιερωθεί σε κάθε μεμονωμένο πελάτη είναι περιορισμένος, οι «λύσεις» που μπορεί να προσφέρει η τεχνική υποστήριξη είναι υποχρεωτικά στα «μέτρα» του παρόχου και όχι του πελάτη.\nΑπό την άλλη, οι premium ,«ακριβοί» πάροχοι φιλοξενίας έχουν την ευχέρεια να προσφέρουν αυξημένη και πιο εξατομικευμένη υποστήριξη καθώς απαιτούνται λιγότεροι πελάτες ανα τεχνικό υποστήριξης για να «βγούν τα νούμερα».\nΕξασφάλισε για την ιστοσελίδα σου κορυφαίες επιδόσεις, αποτελεσματική υποστήριξη και services που λειτουργούν σωστά.\nΌπου ακούς για πολλά κεράσια, κράτα μικρό καλάθι\nΠάρα τις διαφημίσεις με όμορφες stock φωτογραφίες και υποσχέσεις για «διαστημικές» ταχύτητες, «φανατική» υποστήριξη και servers με «πολλαπλασιαστές ταχύτητας», κανένας πάροχος hosting δεν έχει εφεύρει ακόμη το αεικίνητο, η ποιότητα κοστίζει.\nΠάντα είχα απορία πως γίνεται να υπάρχουν προσφορές για απεριόριστο χώρο και bandwidth με τιμές 10 και 20 ευρώ τον χρόνο!\nΚαι με τις φθηνές υπηρεσίες hosting κάνεις την δουλειά σου αν έχεις πελάτες χαμηλών απαιτήσεων π.χ. ο Μήτσος ο υδραυλικός με ένα 3σέλιδο site με ένα contact form\nΤρελό ξεμπρόστιασμα, μπράβο!\nΔεν φταίει η Hetzner και η κάθε Hetzner, συγκεκριμένα για την Hetzner μόνο καλά λόγια έχω να πω, ξέρεις από πριν τι παίρνεις και το παίρνεις σε καλή τιμή. Τώρα αν πουλάς hosting από αυτά τα μηχανήματα και το διαφημίζεις ως φιλοξενία υψηλών προδιαγραφών και άλλα φούμαρα, τότε ναι είναι ξεφτίλα\nΗ tophost που έχει σέρβερ;\nReply to Christos Tsilikidis\nΣτην Hetzner στην Φινλανδία και στην Γερμανία, αν θέλεις hosting σε Ελληνικό DC κοίτα DNHOST, IPHOST, HYPERHOSTING και FASTPATH\nMakria apo DNHOST, sernontai kai den ypostirizoun lets encrypt kai se anagkazoun na agoraseis SSL gia to armegma. An eheis kai polla subdomain tin ekatses giati prepei na pareis apo ta panakriva eno paizei tsampa wildcard lets encrypt\nReply to Xanthos\nΤραγική κατάσταση με τα Let’s Encrypt στην DNHOST, για δωρεάν SSL πρακτικά σε αναγκάζουν να βάλεις cloudflare\nΠάντως η HYPERHOSTING δίνει δωρεάν certificates σε όλα τα πακέτα\n« Γιατί τα εξερχόμενα email σου καταλήγουν στα SPAM Γιατί πρέπει να αναβαθμίσεις την PHP σου άμεσα »


Έχω συνοδέψει μεγάλους σε ηλικία ανθρώπους . | www.zouri.gr\nΑρχική > Uncategorized\t> Έχω συνοδέψει μεγάλους σε ηλικία ανθρώπους .\nΈχω συνοδέψει μεγάλους σε ηλικία ανθρώπους .\nΦεβρουαρίου 24, 2014 zouri1\tΣχολιάστε Go to comments\nΌταν ήμουν λυκόπουλο αρχικά και στη συνέχεια πρόσκοπος ,έπρεπε να κάνω κάθε μέρα μια καλή πράξη .\nΑυτό δεν ήταν και τόσο εύκολο όσο ίσως ακούγεται .\nΓια αυτό όταν έβλεπα να τελειώνει η μέρα ,χωρίς να έχω προλάβει να κάνω κάποια καλή πράξη ,πήγαινα σε κάποια κεντρική λεωφόρο και συνόδευα μεγάλους σε ηλικία ανθρώπους να διασχίσουν χωρίς προβλήματα τον δρόμο .\nΔεν ξέρω αν όλες αυτές οι αγαθοεργίες που έκανα στην παιδική μου ηλικία ,μου δίνουν το δικαίωμα σήμερα να διεκδικήσω κάποιο δήμο της χώρας μας .\nΑ ,η αμοιβή μου για όλα αυτά ,ήταν ένα μεγάλο ευχαριστώ.\nΦεβρουαρίου 25, 2014 στο 4:24 μμ\nΜου συνέβη ξανά τις προάλλες. Περίμενα να ανάψει το φανάρι των πεζών όταν διασταυρώθηκαν τα βλέμματα μας με νεαρή, εκπάγλου καλλονής, καλλίπυγο δεσποινίδα. Ήξερα, το έβλεπα άλλωστε στα μάτια της, ότι ο πρωτόγονος, σαρκικός πόθος είχε θεριέψει και στους δύο μας. Πριν προλάβω να μιλήσω, με ρώτησε με τα καυτά, σαρκώδη χείλη της: Παππού, θέλεις να σε περάσω απέναντι;\nθα πάρω την ομάδα μου και θα φύγω, Η Ρωσία δεν θα χαρίσει την Κριμαία στους Ουκρανούς φασίστες .


Σοκ στη Ρωσία: 18χρονος ποδοσφαιριστής «έσβησε» μπροστά στα μάτια του πατέρα του - SportsRadar | Gossip-tv.gr\nΤραγικές στιγμές σε γήπεδο της Ρωσίας, όταν νεαρός ποδοσφαιριστής «έφυγε» την ώρα του ματς μπροστά στα μάτια του πατέρα του.\nΔεν υπάρχουν λόγια για να περιγράψεις όλα όσα διαδραματίστηκαν την Κυριακή (4/4) μέσα στο γήπεδο. Ο 18χρονος Νικίτα Σιντόροβ, παίκτης της ομάδας Νέων Znamya Truda, μπήκε ως αλλαγή σε φιλικό ματς, ωστόσο πέντε λεπτά μετά την είσοδό του κατέρρευσε και παρά την άμεση διακομιδή στο νοσοκομείο «έφυγε» από τη ζωή.\nΟ πατέρας του νεαρού παίκτη βρισκόταν στις εξέδρες και παρακολουθούσε ανήμπορος τις εξελίξεις.\nΌπως ανακοινώθηκε, ο νεαρός ποδοσφαιριστής πέθανε από ανεύρυσμα στον εγκέφαλο, ενώ το υπουργείο Αθλητισμού της χώρας έχει αρχίσει έρευνες…


Ερωτήσεις-Ασκήσεις ΦΥΣΙΚΗΣ Γ΄: Μαρτίου 2013\nΓύρω από έναν κύλινδρο μάζας Μ=20kg και ακτίνας R=0,5m είναι τυλιγμένο ένα νήμα, στο άκρο του οποίου έχει δεθεί ένα σώμα Σ μάζας 1kg το οποίο θεωρούμε υλικό σημείο. Το σώμα Σ είναι τοποθετημένο σε τραπέζι, ενώ ο κύλινδρος στο λείο έδαφος, με τέτοιο τρόπο ώστε το νήμα που συνδέει τα δυο σώματα να είναι οριζόντιο και τεντωμένο. Το σώμα Σ απέχει κατά d=1m από το άκρο του τραπεζιού, ενώ παρουσιάζει συντελεστή τριβή μ=0,09 με την επιφάνεια του τραπεζιού. Σε μια στιγμή t0=0 ασκούμε στο κέντρο του κυλίνδρου οριζόντια σταθερή δύναμη F=5Ν. Να υπολογιστούν:\ni) Η επιτάχυνση του σώματος Σ και η επιτάχυνση του άξονα του κυλίνδρου.\nii) Το έργο της δύναμης F, μέχρι τη στιγμή που το σώμα Σ εγκαταλείπει το τραπέζι.\niii) Την κινητική ενέργεια κάθε σώματος την παραπάνω στιγμή.\nΔίνεται η ροπή αδράνειας του κυλίνδρου ως προς τον άξονά του Ι= ½ ΜR2 και g=10m/s2.\nΣε ένα κεκλιμένο επίπεδο αφήνονται δύο κύλινδροι Α και Β από το ίδιο υλικό και της ίδιας ακτίνας. Ο Α είναι συμπαγής, ενώ από τον δεύτερο έχει αφαιρεθεί ένας ομοαξονικός κύλινδρος με ακτίνα r= ½ R. Οι δυο κύλινδροι κυλίονται χωρίς ολίσθηση και παρατηρούμε ότι μετά από λίγο οι κύλινδροι συγκρούονται. Οι αρχικές θέσεις των δύο κυλίνδρων είναι αυτή του σχήματος (α) ή του σχήματος (β);\nΔίνεται η ροπή αδράνειας ενός ομογενούς κυλίνδρου Ι= ½ ΜR2.\nΓύρω από έναν ομογενή κύλινδρο μάζας Μ=2kg και ακτίνας R=0,1m έχουμε τυλίξει ένα αβαρές νήμα. Τοποθετούμε τον κύλινδρο σε κεκλιμένο επίπεδο κλίσεως θ, όπου ημθ=0,8 και τη στιγμή t0=0 τον αφήνουμε να κινηθεί, ασκώντας σταθερή δύναμη μέτρου F=5Ν, στο άκρο Α του νήματος παράλληλη στο επίπεδο, όπως στο σχήμα. Αν ο κύλινδρος παρουσιάζει με το επίπεδο συντελεστές τριβής μ=μs=0,25, για τη στιγμή t1=1s. Ζητούνται:\ni) Να διερευνήσετε προς τα που θα κινηθεί ο κύλινδρος, αν θα ολισθαίνει ή αν θα κυλίεται και τη φορά περιστροφής του.\nii) Η επιτάχυνση του κέντρου μάζας του κυλίνδρου και η μετατόπιση του άξονά του.\niii) Η ταχύτητα του κέντρου μάζας και η γωνιακή ταχύτητα του κυλίνδρου.\niv) η ισχύς κάθε δύναμης που ασκείται στον κύλινδρο.\nv) Οι ρυθμοί μεταβολής:\nα) της στροφορμής του κυλίνδρου, ως προς τον άξονα περιστροφής του.\nβ) της κινητικής ενέργειας του κυλίνδρου.\nγ) της κινητικής ενέργειας λόγω περιστροφής του κυλίνδρου\nΔίνεται η ροπή αδράνειας του κυλίνδρου ως προς τον άξονά του Ιcm= ½ MR2 και g=10m/s2.\nΔιαθέτουμε δύο κυλίνδρους Α και Β ίσων ακτίνων, από το ίδιο υλικό, αλλά ο Β έχει διπλάσιο ύψος του Α. Αφήνουμε την ίδια στιγμή τους δύο κυλίνδρους να κυλίσουν κατά μήκος του ίδιου επιπέδου από ύψος h. Οι κύλινδροι κυλίονται χωρίς να ολισθαίνουν ενώ η ροπή αδράνειας ενός κυλίνδρου ως προς τον άξονα που συνδέει τα κέντρα των δύο βάσεων είναι Ιcm= ½ ΜR2.\ni) Πρώτος θα φτάσει στη βάση του επιπέδου:\nα) ο κύλινδρος Α β) ο κύλινδρος Β γ) θα φτάσουν ταυτόχρονα.\nii) Μεγαλύτερη ταχύτητα κέντρου μάζας θα αποκτήσει:\nα) ο κύλινδρος Α β) ο κύλινδρος Β γ) θα αποκτήσουν ίσες ταχύτητες cm.\niii) Μεγαλύτερη κινητική ενέργεια θα αποκτήσει:\nα) ο κύλινδρος Α β) ο κύλινδρος Β γ) θα αποκτήσουν ίσες κινητικές ενέργειες.\niv) Σε μια στιγμή στη διάρκεια της καθόδου, μεγαλύτερη στροφορμή, ως προς τον άξονά του έχει:\nα) ο κύλινδρος Α β) ο κύλινδρος Β γ) θα έχουν ίσες στροφορμές.\nv) Σε μια στιγμή στη διάρκεια της καθόδου, μεγαλύτερο ρυθμό μεταβολής της στροφορμής, ως προς τον άξονά του έχει:\nα) ο κύλινδρος Α β) ο κύλινδρος Β γ) οι δυο ρυθμοί είναι ίσοι.\nΕτικέτες 3. Μηχανική Στερεού., 3.4 Στροφορμή, 3.5 Έργο-Ενέργεια, Επίπεδο 2\nΔιαθέτουμε δύο όμοιους τροχούς σε μη λείο οριζόντιο επίπεδο. Στον Α μπορούμε μέσω νήματος να ασκούμε δύναμη στο κέντρο μάζας Ο, στον Β έχουμε τυλίξει γύρω του ένα νήμα, οπότε μπορούμε να ασκούμε δύναμη τραβώντας το νήμα, όπως στο σχήμα. Ασκούμε ίσες δυνάμεις F στα άκρα Ν των δύο νημάτων, μέχρι να μετακινήσουμε το άκρο του νήματος κατά x=1m, ενώ οι τροχοί κυλίονται χωρίς να ολισθαίνουν.\ni) Μεγαλύτερη κινητική ενέργεια αποκτά:\nα) Ο τροχός Α β) ο τροχός Β, γ) αποκτούν ίσες κινητικές ενέργειες.\nii) Σε μια στιγμή η κινητική ενέργεια του Β τροχού αυξάνεται με ρυθμό 4J/s. Την ίδια στιγμή η κινητική ενέργεια του Α τροχού αυξάνεται με ρυθμό:\nα) 1J/s β) 2J/s γ) 4J/s, δ) 8J/s.\niii) Να κάνετε στο ίδιο διάγραμμα τις γραφικές παραστάσεις της ισχύος κάθε δύναμης σε συνάρτηση με το χρόνο.\nΈνα τρίωρο επαναληπτικό διαγώνισμα στη Φυσική Γ΄Τάξης\nΈνας τροχός ο οποίος στρέφεται με κάποια γωνιακή ταχύτητα, εκτοξεύεται με αρχική ταχύτητα σε μη λείο οριζόντιο επίπεδο. Στο διπλανό σχήμα φαίνεται η ταχύτητα του ανώτερου σημείου Α, τριπλάσια της ταχύτητας του κέντρου μάζας του τροχού, αμέσως μετά την εκτόξευση. Ποιο από τα παρακάτω διαγράμματα περιγράφει σωστά την ταχύτητα του κέντρου μάζας Ο του τροχού, σε συνάρτηση με το χρόνο;\nΗ συνέχεια της ανάρτησης «Μια ορθή γωνία στρέφεται», είναι ένα θέμα που δεν απευθύνεται σε μαθητές. Είναι «αυστηρώς ακατάλληλη» γι’ αυτούς!!!\nΑς ξεκινήσουμε από κάτι απλούστερο και που θα μας βοηθήσει να κάνουμε τους σωστούς συλλογισμούς, για την παραπέρα μελέτη μας.\nΔυο όμοιες ομογενείς ράβδοι ΟΑ και ΑΒ είναι κολλημένες στο κοινό τους άκρο Α, έχοντας δημιουργήσει μια νέα ράβδο ΟΒ μήκους 2ℓ=2m και μάζας Μ=2m=2kg, η οποία στρέφεται γύρω από σταθερό οριζόντιο άξονα ο οποίος περνά από το άκρο της Ο. Σε μια στιγμή βρίσκεται σε οριζόντια θέση, όπως στο σχήμα, έχοντας γωνιακή ταχύτητα ω=2rad/s. Για την θέση αυτή:\ni) Να υπολογιστεί η γωνιακή επιτάχυνση της ράβδου.\nii) Να υπολογιστούν η οριζόντια και κατακόρυφη συνιστώσα της δύναμης που ασκεί η ράβδος ΟΑ στην ράβδο ΑΒ.\niii) Να υπολογιστεί η ροπή που ασκεί η ράβδος ΟΑ στην ΑΒ (εκτός της δύναμης).\nΓια μια ομογενή ράβδο Ιcm=1/12 Mℓ2, , ενώ g=10m/s2.\nΔιαθέτουμε δύο όμοιες ομογενείς ράβδους με μήκος ℓ=1m και μάζα Μ=3kg η καθεμιά. Τις καρφώνουμε ενώνοντας το ένα τους άκρο Α σχηματίζοντας γωνία 90°, δημιουργώντας ένα στερεό Σ, το οποίο μπορεί να στρέφεται γύρω από σταθερό οριζόντιο άξονα που περνά από το άκρο Ο της ράβδου ΟΑ, όπως στο σχήμα, χωρίς τριβές. Φέρνουμε το στερεό Σ σε τέτοια θέση, ώστε η ράβδος ΑΒ να είναι οριζόντια και το αφήνουμε να κινηθεί.\ni) Να βρεθεί η ροπή αδράνειας του στερεού Σ καθώς και η αρχική επιτάχυνση του άκρου Β της ράβδου ΑΒ.\nii) Για την θέση (2) που η ράβδος ΑΒ γίνεται ξανά οριζόντια, να υπολογιστούν:\nα) η ταχύτητα του άκρου Β και ο ρυθμός μεταβολής του μέτρου της ταχύτητάς του.\nβ) η στροφορμή του στερεού Σ και η στροφορμή κάθε ράβδου, ως προς (κατά) τον άξονα περιστροφής.\nγ) Ο ρυθμός μεταβολής της στροφορμής ως προς (κατά) τον άξονα περιστροφής του στερεού Σ και οι αντίστοιχοι ρυθμοί για κάθε ράβδο.\nδ) Η ροπή που ασκείται στην ράβδο ΑΒ από την ράβδο ΟΑ ως προς τον άξονα περιστροφής στο Ο.\nΣτο άκρον Β μιας ομογενούς δοκού ΑΒ μήκους ℓ1 =2m και μάζας Μ1=3kg, έχει προσδεθεί το μέσον μιας δεύτερης ομογενούς δοκού ΓΔ, μήκους ℓ2=4m και μάζας Μ2=3kg, οπότε έχουμε δημιουργήσει ένα στερεό Σ, το οποίο μπορεί να στρέφεται χωρίς τριβές, γύρω από οριζόντιο άξονα, ο οποίος περνά από το άκρο Α της πρώτης δοκού. Φέρνουμε το στερεό στη θέση που φαίνεται στο διπλανό σχήμα, έτσι ώστε η ράβδος ΑΒ να είναι οριζόντια και σε μια στιγμή το αφήνουμε να περιστραφεί.\ni) Να βρεθεί η αρχική γωνιακή επιτάχυνση του στερεού, καθώς και οι επιταχύνσεις του κέντρου μάζας Κ του στερεού, καθώς και των σημείων Γ και Δ.\nii) Να υπολογιστεί η μέγιστη ταχύτητα του σημείου Γ.\niii) Τη στιγμή που το σημείο Γ έχει τη μέγιστη ταχύτητά του να βρεθούν:\nα) Η στροφορμή του στερεού Σ ως προς (κατά) τον άξονα περιστροφής του στο Α.\nβ) Η στροφορμή της δοκού ΑΒ ως προς (κατά) τον άξονα περιστροφής της στο Α.\nγ) Η στροφορμή της δοκού ΓΔ ως προς (κατά) τον άξονα περιστροφής της στο Α.\niv) Την παραπάνω στιγμή η δοκός ΓΔ λύνεται και κινείται πλέον ελεύθερα. Να βρεθεί η Κινητική ενέργεια της δοκού ΓΔ μετά από χρονικό διάστημα 1s.\nΔίνεται g=10m/s2 και η ροπή αδράνειας μιας δοκού ως προς κάθετο άξονα που περνά από το μέσον της Ιcm=1/12 Mℓ2.\nΣτροφορμή στερεού καιγωνιακή ταχύτητα.\nΠριν λίγες μέρες έγινε μια μεγάλη συζήτηση στην ανάρτηση του Νίκου Ανδρεάδη «Με αφορμή το Δ1 του 2011». Στη συζήτηση αυτή είχα γράψει ένα σχόλιο: «Μελετώντας την, σε βλέπω να κάνεις κριτική στην ανάρτηση (και λύση), Μια δοκός ακουμπά σε κοντύτερο τοίχο....» και περίμενα μια τοποθέτηση που να αμφισβητεί τη λύση που είχα δώσει. Η τοποθέτηση δεν ήρθε, οπότε ας μιλήσουμε ξανά πάνω στον τρόπο μιας απόδειξης και κατά πόσο είναι αποδεκτή.\nΑς πάρουμε το παρακάτω παράδειγμα.\nΜια ομογενής δοκός μάζας Μ=10kg και μήκους ℓ=4m ισορροπεί όπως στο σχήμα, δεμένη με νήμα, ενώ στηρίζεται στο έδαφος, σχηματίζοντας γωνία φ=60° με την οριζόντια διεύθυνση. Η δοκός παρουσιάζει με το έδαφος συντελεστές τριβής μs=μ=0,5. Σε μια στιγμή κόβουμε το νήμα. Να βρεθούν η επιτάχυνση του κέντρου μάζας Ο και η γωνιακή επιτάχυνση της δοκού, αμέσως μετά το κόψιμο του νήματος.\nΔίνεται για τη δοκό Icm=1/12 Mℓ2 και g=10m/s2.\n(Η άσκηση ουσιαστικά είναι η ανάρτηση του Δημήτρη Αναγνώστου «Και τώρα κάτι διαφορετικό (ίσως και πρωτότυπο:-)!): Δοκός, ισορροπί...», την οποία ας χρησιμοποιήσουμε σαν βάση της παραπέρα συζήτησης).\nΜόλις κοπεί το νήμα η δοκός θα κινηθεί. Το ερώτημα που ανακύπτει είναι αν θα ολισθήσει ή όχι το άκρον της Β, αμέσως μόλις κόψουμε το νήμα. Αυτό δεν είναι δεδομένο και γνωστό, οπότε είμαστε υποχρεωμένοι να δουλέψουμε ξεκινώντας με μια υπόθεση. Ποια;\nΥπάρχουν δυο εναλλακτικοί τρόποι να προχωρήσουμε:\nΕτικέτες 3. Μηχανική Στερεού., 7. Στοιχεία Θεωρίας\nΜια ομογενής σανίδα μήκους 2m και μάζας 1kg ηρεμεί σε λείο οριζόντιο επίπεδο. Ασκούμε στο ένα της άκρο Α μια κατακόρυφη δύναμη F=2Ν και βλέπουμε ότι η σανίδα ισορροπεί.\ni) Να υπολογίσετε την δύναμη που ασκεί το επίπεδο στη σανίδα και τη ροπή της ως προς το μέσον Ο της σανίδας.\nii) Αυξάνουμε το μέτρο της δύναμης στην τιμή F=4Ν και η ράβδος συνεχίζει να ισορροπεί. Πόσο απέχει ο φορέας της αντίδρασης του επιπέδου από το μέσον Ο της ράβδου;\niii) Ποια είναι η μέγιστη τιμή της ασκούμενης δύναμης, χωρίς να αρχίσει να σηκώνεται η σανίδα;\niv) Αυξάνουμε το μέτρο της δύναμης στην τιμή F=6Ν. Να βρεθεί η αρχική επιτάχυνση του μέσου Ο της και του άκρου Α της ράβδου.\nv) Αν η δύναμη F παραμένει σταθερή, να υπολογιστεί η κινητική ενέργεια της σανίδας τη στιγμή που σχηματίζει γωνία θ=30ο με το επίπεδο.\nvi) Να υπολογιστεί η ταχύτητα του μέσου Ο και του άκρου Β της σανίδας στην παραπάνω θέση.\nΔίνεται g=10m/s2 και η ροπή αδράνειας της σανίδας ως προς κάθετο άξονα που περνά από το κέντρο μάζας της Ιcm= ΜL2/12.\nΚατακόρυφη δύναμη σε σανίδα..pdf\nΔυο όμοιες ομογενείς ράβδοι μήκους ℓ και μάζας m, μπορούν να στρέφονται σε κατακόρυφο επίπεδο, γύρω από οριζόντιο άξονα που περνά από το ένα τους άκρο. Στο άλλο άκρο της δεύτερης ράβδου, έχει προσδεθεί ένα μικρό σώμα, αμελητέων διαστάσεων, της ίδιας μάζας m, οπότε έτσι έχουμε δυο στερεά (1) και (2). Τα δυο στερεά ηρεμούν σε κατακόρυφη θέση, όπως στο σχήμα. Εκτρέπουμε τα στερεά φέρνοντάς τα σε οριζόντια θέση και σε μια στιγμή τα αφήνουμε ταυτόχρονα να κινηθούν.\ni) Μεγαλύτερη γωνιακή επιτάχυνση θα αποκτήσει αμέσως μετά, το στερεό:\nα) (1) β) (2) γ) θα αποκτήσουν ίσες γωνιακές επιταχύνσεις.\nii) Πρώτο θα φτάσει στην αρχική κατακόρυφη θέση ισορροπίας το στερεό:\nα) (1) β) (2) γ) θα φτάσουν. ταυτόχρονα.\niii) Μεγαλύτερη κινητική ενέργεια θα αποκτήσει το στερεό:\nα) (1) β) (2) γ) θα αποκτήσουν ίσες κινητικές ενέργειες.\niv) Μεγαλύτερη γωνιακή ταχύτητα θα αποκτήσει το στερεό:\nα) (1) β) (2) γ) θα αποκτήσουν ίσες μέγιστες γωνιακές ταχύτητες.\nΔίνεται η ροπή αδράνειας μιας ομογενούς ράβδου ως προς κάθετο άξονα που περνά από το μέσον της Ιcm=ml2/12.\nΠιο γρήγορα, πιο σύντομα….pdf